1 1/2009 Tampereen Liikuntasanomat Tervetuloa Tampereelle EUROOPAN NUORTEN OLYMPIAFESTIVAALEIHIN! Olympiatulen hakumatka Ateenaan unohtumaton elämys Liikuntapalvelujen ajankohtaislehti Laadukkaat liikuntapaikat Tampereen tavaramerkki\n2 Tampereella palaa taas olympiatuli Ku v a: An t t i-pe k k a So n n i n e n Tampere on tänä kesänä jälleen olympiakaupunki, kun Euroopan Nuorten Olympiafestivaalit (European Youth Olympic Festival) täyttävät kaupungin heinäkuun päivinä. Nuorten olympiafestivaalit järjestetään aikuisten olympialaisten sääntöjen mukaan ja odotamme Tampereelle noin 3500 kilpailijaa ja joukkueitten jäsentä kaikista Euroopan Olympiakomitean jäsenmaista. Sain olla vastaanottamassa olympiatulta Ateenassa Vanhalla marmoristadionilla kesäkuun 4. päivänä yhdessä Suomen Olympiakomitean ja Hämeen Liikunnan ja Urheilun edustajien kanssa. Oli ikimuistoinen elämys nähdä, kun kaikkia olympialaisten perinteitä noudattaen 15 Apollon papitarta toivat olympiasoihdun ja pääpapitar rukoili ja toivoi Tampereelle hyviä ja reiluja kisoja olympialaisten periaatteiden - citius, altius, fortius, nopeammin, korkeammalle, voimakkaammin mukaisesti. Olympiatulen syttyminen oli jännittävä hetki. Vielä viisi minuuttia ennen h-hetkeä taivas oli osin pilvessä, mutta aurinko tuli esiin juuri sopivasti ja tasan kello 12 soihtu syttyi auringon säteiden voimasta. Saimme olympiatulen Tampereelle vietäväksi ja lupasimme huolehtia, että se ei sammu, vaan nuorten kesäkisat viedään läpi aidossa olympiahengessä. Kisojen järjestelyt ovat olleet mittava ponnistus niin Tampereen kaupungille kuin Suomen Olympiakomitealle ja Hämeen Liikunta ja Urheilu ry:lle ja tamperelaisille urheiluseuroille sekä sadoille vapaaehtoisille. Kisapaikat on pantu hyvään kuntoon, kisakylä nousemassa Hervantaan. Majoitus, ruokailu, kuljetukset, kisojen oheisohjelma ja tietysti itse kilpailutapahtumat on huolella suunniteltu, jotta nuoret urheilijat voisivat keskittyä omaan suoritukseensa. Myös ympäristöasiat on huomioitu kattavammin kuin missään aiemmissa kisoissa. Olympiafestivaalit jättävät monia positiivisia jälkiä Tampereelle. Priimakuntoon laitetut kisapaikat jäävät tamperelaisten liikunnanharrastajien iloksi kisojen jälkeen. Niin jää myös Hervannan uusi Olympiapuisto, joka kisojen muistoksi rakennetaan. Kisat ovat mittava taloudellinen panostus, mutta uskon, että niistä koituu vielä enemmän hyötyä kaikille järjestäjille ja myös tamperelaiselle elinkeinoelämälle, odotetaanhan Tampereelle noin kisavierasta. Tampereen kaupungille kisat ovat myös suuri PR-tapahtuma. Suomeen tulee urheilijoita, valmentajia, nuorten perheenjäseniä ja kannustajia 49 maasta. Haluamme, että he saavat kaupungistamme paitsi urheilullisen, myös siistin, turvallisen ja ystävällisen kuvan. Toivon että tamperelaiset täyttävät kisakatsomot ja jakavat nuorten urheilijoiden kanssa aidon olympiatunnelman Tamperetta varten sytytetyn olympiatulen loisteessa. Se mahdollisuus tuskin enää toistuu Tampereella meidän elinaikanamme. Timo P. Nieminen Tampereen pormestari 2\n3 Pääkirjoitus Tervetuloa Tampereelle Euroopan Nuorten Olympiafestivaaleihin! Euroopan Nuorten Olympiafestivaalien viimeiset valmistelut ovat kuumimmillaan käynnissä. Festivaalien eri lajiorganisaatiot ovat hioneet kilpailukoneistonsa huippukuntoon ja ovat valmiina vastaanottamaan Euroopan jokaiselta kolkalta Tampereelle saapuvat noin ikäluokkansa huippu-urheilijaa valmentajineen ja huoltojoukkoineen. Ruokailu-, majoitus- ja liikennöintijärjestelyt tarkentuvat päivä päivältä ja ovat varmasti iskukykyisessä kunnossa, kun huolellisesti valmistellut tapahtumat alkavat käynnistyä täydellä teholla heinäkuun 19. päivästä alkaen. Järjestelytoimikunnan puolesta voin vakuuttaa, että Euroopan Nuorten Olympiafestivaalit tulevat olemaan sekä paikallisten urheiluseurojen että myös Tampereen kaupungin näkökulmasta merkittävin urheilutapahtuma vuosikausiin, jopa vuosikymmeniin Tampereella. Kaikki 49 Euroopan Olympiakomitean jäsenmaata ovat mukana useimmissa lajeissa parhailla nuorten joukkueillaan. Tapahtumaan kohdistuva kansainvälinen arvostus näkyy myös siinä, että kansainvälisen ja Euroopan olympiakomiteat puheenjohtajineen saapuvat kisapaikalle Tampereelle valtakunnan ylimmän johdon säestäessä heitä. Toivotan sydämellisesti kaikki kisavieraat tervetulleiksi Tampereelle. Kisoihin osallistuu osana Suomen joukkuetta myös lukuisia kotikaupunkimme urheiluseuroja edustavia tulevaisuuden lupauksia. Toivotan myös kaikki tamperelaiset liikunnan ja urheilun ystävät tervetulleiksi katsomaan eurooppalaisten nuorten huippu-urheilua ja viihtymään hyvässä kansainvälisessä seurassa, olympialippujen liehuessa ja aidon olympiatulen roihutessa. Pekka P. Paavola liikuntatoimenjohtaja EYOF 2009 Järjestelytoimikunnan puheenjohtaja Julkaisija Tampereen kaupungin liikuntapalvelut Suvantokatu TAMPERE Päätoimittaja Pekka P. Paavola p Toimitussihteeri Petri Vilkko p Liikuntapalvelujen yhdyshenkilö Leila Lahti p Tuottaja Idea-Tampere Petri Vilkko Oy p. (03) Painopaikka Hämeen Kirjapaino Oy Tampere Painosmäärä kpl ISSN X Käännökset: Intertext / Elina Tuisku Lehti ilmestyy neljästi vuodessa. Seuraava lehti ilmestyy Lehti on luettavissa myös internetissä: liikuntasanomat.html Anna lehdestä palautetta: tai Tampereen kaupunki, liikuntapalvelut Suvantokatu TAMPERE Kannen kuvassa: Olympiatuli syttyi perinteisin menoin Ateenassa. Ku v a: An t t i-pe k k a So n n i n e n 3\n4 Apulaispormestari Perttu Pesä iloitsee siitä, että olympiafestivaalien myötä Tampereen liikuntapaikat on saatu priimaan kuntoon. Perttu Pesä Sporttisen Tampereen energinen apulaispormestari 4\n5 Te k s t i: Ne l l i Vi l k k o, Ku v a t: Pe t r i Vi l k k o Näyttelijä, ohjaaja Perttu Pesä hyppäsi Tampereen apulaispormestarin saappaisiin viime tammikuussa. Hänen mukaansa Tampere on esimerkillinen liikunta- ja kulttuurikaupunki, jota muualla kadehditaan. Linjan jatkamiselle liikunnan harrastamisen lukemattomista hyödyistä vakuuttunut virkamies antaa kaiken tukensa. Tampereen apulaispormestari Perttu Pesä istuu tyytyväisenä toimistossaan. - Kuudesta isosta kaupungista Tampereella panostetaan kaikkein eniten liikuntaan ja kulttuuriin yhtä asukasta kohden, hän kertoo. Apulaispormestarin mielestä Tampereen liikuntamyönteinen linja on oikea. Hän sanoo muiden suurten kaupunkien olevan meille kateellisia. - Liikunta- ja urheilupalveluiden pitää olla kaiken kansan saavutettavissa. Junnumaksut eivät saa nousta liian suuriksi, vaan kaikille pitää antaa liikkumiseen mahdollisuus. Itsekin paljon urheileva Pesä jaksaa korostaa liikunnan ennalta ehkäisevää vaikutusta. Kun liikuntaan satsataan, vähennetään samalla sairaanhoidon ja sosiaalitoimen kustannuksia. - Tämä ymmärretään nykyisin aika hyvin muuallakin kuin liikuntapalveluissa. Isotkin laivat kääntyvät, vaikkakin hitaasti, apulaispormestari luonnehtii. Näyttelijän koulutuksen saanut Pesä tietää, että liikunnan lisäksi myös kulttuuri vaikuttaa ihmisen psyko-fyysis-sosiaaliseen kokonaisuuteen. - Näkisin, että silloin tällöin kannattaa sijoittaa rahoja vaikka tunteita herättävään patsaaseen, jonka vaikutus kestää 30 vuotta, kuin että ostamme samalla rahalla diapamia. Töitä 61,5 tuntia viikossa Perttu Pesällä on takanaan puoli vuotta apulaispormestarin tehtävissä. Hän on viihtynyt virassaan erinomaisesti ja työnsarkaa on riittänyt. - Teen töitä 61,5 tuntia viikossa. Perheen kanssa on jouduttu muutamia keskusteluja käymään, mutta olemme sopineet, että kotona tietokone ei aukea, hän nauraa. Toisaalta Pesä on jo ajat sitten tottunut kovaan työtahtiin, kun näyttelijänä ja ohjaajana valtakunnallisestikin tunnettu mies on kulttuuriyrittäjänä tehnyt 70-tuntistakin työviikkoa. Urheilusta ja liikunnasta vastaavan apulaispormestarin virassa Pesä on yllättynyt erityisesti siitä, miten valtava ammattitaito kaupungin liikuntapalveluissa työskentelevillä ihmisillä on. Sama koskee tamperelaisia urheiluseuroja. - Kaikkia näitä osaamisen osa-alueita pitäisi käyttää hyväksi. Asioita hoidetaan tarmokkaasti, mutta vielä voisi kehittää yhteistyötä eri toimijoiden välillä, hän sanoo. Osaamista ei tulisi pantata itsellä vaan sitä tulisi jakaa. Liikuntapalveluihin kehitysideoita ruokakaupassa Vaikka Tampereen liikuntapalveluissa on paljon hyvää, paikoilleen ei saa jäädä makaamaan. - Olosuhteet ovat aika hyvin kasassa, mutta hienosäätöä tarvitaan ja järkeä saa käyttää, Perttu Pesä pohtii. Esimerkiksi useammin pitäisi katsoa ulos ikkunasta kuin kalenteriin. Uskotaan liian usein kalenteria, jonka mukaan kentän pitäisi olla kunnossa 15. huhtikuuta vaikka kentän voisi hyvinkin laittaa kuntoon esimerkiksi jo kuukautta aikaisemminkin. Tarpeita on joka puolella ja resursseja voisi lisätä loputtomiin. - Tilanne riippuu vähän lajista, Pesä sanoo. Jääurheilussa halleja on, mutta jalkapallossa kenttäolosuhteita pitäisi kehittää. Olisiko esimerkiksi sisähalli mahdollinen, tai ehkä lämmitetty tekonurmi, joka ei tietystikään ole kovin energiatehokas? Salibandy on huolenaihe. Sitä pelataan koko ajan enemmän ja siihen tarvittaisiin ehdottomasti lisää tiloja. Perttu Pesä uskoo, että apulaispormestarina hän antaa kasvot toiminnalle. Ihmiset osaavat ottaa häneen yhteyttä liikunta-asioissa. - Usein on niin, että ruokakaupassa vaimo kerää tavaroita kärryihin ja minä puhun lentiskentistä, hän naurahtaa. Pesä arvioi, että tapahtumaa kohden on usein vain yksi valitus. Loput 999 ovatkin sitten tosi tyytyväisiä. Monesti vain käy niin että tuo yksi saa koko organisaation luulemaan, että mikään ei toimi. Talouslama lisää porukkahenkeä seuroissa Pesä pohtii myös talouslaman vaikutuksia liikuntarintamalla. Hän kertoo olevansa huolestunut siitä, mitä lama aiheuttaa urheiluseuroille. - Seuroilla on vaikeaa omarahoitusosuudessa, kun yritykset vetävät yhteistyötä alas. Kuitenkin urheiluseurojen merkitys on mittaamattoman suuri, joten ne olisi välttämätöntä pitää hengissä talousvaikeuksista huolimatta. Apulaispormestari haluaa silti nähdä kaikessa hyvää ja keksii myönteisen seikan lamastakin, koska talousvaikeuksien keskellä yhteisöllisen toiminnan on havaittu lisääntyvän seuroissakin. - Nyt tehdään paljon enemmän yhdessä. Esimerkiksi jos kolme vuotta sitten pidettiin myyjäisiä, vanhemmat soittivat, että mihin sen 50 euroa voi laittaa ettei tarvitse tulla, Pesä sanoo. Suurtapahtumat tuovat mainetta Tampereelle Tampere saa apulaispormestarilta erityismaininnan suurtapahtumien järjestäjänä. - Kansallisten ja kansainvälisten suurtapahtumien organisoimisessa olemme äärimmäisen korkealla tasolla. Tampereelle halutaan antaa näitä kisoja, koska täällä puhalletaan yhteen hiileen, Pesä hehkuttaa. Kun kesän 2009 nuorten olympiafestivaalit on pidetty, laitetaan Ratina kuukaudessa kuntoon naisten jalkapallon EM-kisoja varten. Tuorein uutinen suurtapahtumien järjestelyiden saralta on, että Tampere on saanut järjestettäväkseen vuoden 2014 karaten EM-kisat. - Uusia kisoja haetaan koko ajan lisää. Seurojen kannattaa kuitenkin aktiivisesti olla meihin yhteydessä, jotta tietäisimme mitä kisoja tänne halutaan saada ja miten voisimme asiassa auttaa, apulaispormestari muistuttaa. - Mukavaahan olisi saada jalkapallon MMkisat tai aikuisten Olympialaiset, mutta taitaa tuo kenttäkapasiteetti olla vähän riittämätöntä Suomessa, Pesä naurahtaa. - Kuitenkin jos Pohjoismaat yhdessä saisivat tällaiset kisat, Tampere osallistuisi järjestelyihin mielellään. Nuorten olympiafestivaalien myötä Tampereesta tulee yksi olympialaisten pääkaupungeista. - Tampereelle saapuu nuoria tulevaisuudentoivoja, jotka näkevät miten asiat täällä toimivat. Osa saattaa tulla tänne myöhemmin opiskelemaan tai valmentautumaan, Pesä pohtii. Pesän mukaan kisat poikivat paljon muutakin Tampereelle. - Liikuntapaikat on saatu olympiafestivaalien ansiosta priimaan kuntoon, mistä koituu vuosiksi iloa tamperelaisille. 5\n6 Urheilu tärkeässä roolissa Pesän perheessä Pesä kertoo olevansa itse liikunnassa kaikkiruokainen. - Jalkapallolle olen aikoinani menettänyt polveni. Olen lisäksi harrastanut koripalloa, pyöräilyä, judoa, uintia, tennistä, karatea ainoastaan voimistelua ja kansantansseja en ole kokeillut, mistä olen vähän harmissani, hän sanoo. Kesälomallakin on tarkoitus potkia palloa perheen 13-vuotiaan juniorin patistamana. Myös pyörä on kaivettu esiin. Apulaispormestari on myös aktiivinen penkkiurheilija ja seuraa erityisesti tamperelaisten urheilijoiden menestystä. - Seuraan Veikkausliigassa TamU:a ja jännitän TPV:n pärjäämistä divarissa. Lisäksi tarkkailen monia yksilöitä, jotka pääsevät kansainväliselle tasolle. Seuraan, miten heidän uransa kehittyy ja päänsä kestää ja palaavatko he Tampereelle. Alun perin Helsingistä kotoisin oleva Pesä kertoo pitävänsä itseään jo tamperelaisena. - Tosin entisenä helsinkiläisenä kannatan vieläkin IFK:ta. Toinen poikani kannattaa Tapparaa ja toinen Ilvestä, joten voi kyllä olla hyvä pysyäkin puolueettomana. Kuntopyörä haaveena työtuoliksi Fyysistä on ollut myös näyttelijän työ, johon Pesä koulutettiin Tampereen yliopistossa ja 1990-lukujen taitteessa. - Jos pelaa fudista puolitoista tuntia, juoksee cooperin tai 12 kilometrin intervallin, se työ on samaa luokkaa kuin se mitä Bruce Springsteen teki esiintyessään keikallaan Ratinassa, Pesä vertaa. Luja peruskunto on esiintyjän ammatissa tarpeellinen. Pesä ei hetkeen ehdi itse lavalle, mutta hän käy edelleen ohjaamassa. - Ohjaaminen ja teatterin tekeminen pitävät huolen siitä, että mielikuvitus pysyy hyvässä kuosissa. Ammattitaitoa kannattaa pitää yllä. Se on vähän niin kuin kulttuuritoimijan peruskuntoa, hän miettii. Pesän mielestä kaupungin viran hoitaminen ei kuitenkaan tapa luovuutta, vaikka sitä perinteisesti pidetään papereiden pyörittelynä. - Tämä on minulla vasta viikon neljäs tunti toimistolla, vaikka ollaan jo perjantaissa. Suurin osa työtä tehdään tuolla kentällä, hän vakuuttaa. Pesä kuitenkin pohtii, että työhön voisi yhdistää vieläkin enemmän liikkumista ja aktiivista tekemistä. - Juuri tuli mieleen, että toimistossa tuolini pitäisi korvata kuntopyörällä. Sellainen pitää vielä hankkia. Se olisi sijoitus, joka maksaisi itsensä nopeasti takaisin, sporttinen apulaispormestari toteaa. Liikunnan harrastamisen lukemattomista hyödyistä vakuuttunut Perttu Pesä antaa kaiken tukensa sille, että Tampereen liikuntamyönteinen linja jatkuu. 6\n7 Teksti ja kuvat: Antti-Pekka Sonninen Olympiatuli sytytettiin Kreikassa perinteisin juhlallisuuksin Olympiatulen hakumatka Ateenasta Tampereelle ei unohdu koskaan! Suomen delegaatioon Ateenassa kuuluivat pormestari Timo P. Nieminen (edessä), juhlatoimikunnan puheenjohtaja Tuula Martikainen (edessä vas.), pääsihteeri Pirjo Puskala, tiedotuspäällikkö Antti-Pekka Sonninen (takana vas.), kisakyläpäällikkö Mikko Heinonen, Hämeen Liikunta ja Urheilu ry:n aluejohtaja Ari Koskinen, liikuntatoimenjohtaja Pekka P. Paavola sekä Suomen Olympiakomitean pääsihteeri Jouko Purontakanen. Kymmenhenkinen suomalaisdelegaatio koki unohtumattoman elämyksen 4. kesäkuuta, kun Tampereen EYOF-kisojen olympiatuli sytytettiin Ateenassa. - Perinteisin antiikin menoin edennyt sytytysseremonia Ateenan vanhalla olympiastadionilla oli koruton, mutta jäi ikuisiksi ajoiksi meidän mukana olleiden mieleen. Se oli tilaisuus, joka ei toistu, Tampereen kaupungin pormestari Timo P. Nieminen tiivisti delegaation tunnot. vasta päivästä, koska reipas sadekuurorintama pyyhki Ateenan yli. Olympiatuli sytytetään auringonsäteistä peilin avulla, joten kaikki toivoivat taivaan selkenevän. Niin kävikin, ja vaikka muutama minuutti ennen seremonian alkamista puoliltapäivin poutapilvet peittivät auringon, ongelmia ei esiintynyt. Kreikkalaisista näyttämötaiteen opiskelijoista koottu papittaristo asteli peilin äärelle, ja ylipapitar rukoili aurinkoa antamaan apunsa seremonialle. Rukous kultiin, ja aurinko tuli esiin. Olympiatulen sytyttäminen kreikkalaisille kunnia-asia Jo edellispäivänä huomattiin, että kreikkalaisille olympiatulen syttyminen on joka kerran yhtä arvokas asia. Vanhan stadionin ympäristö oli koristeltu Suomen ja Kreikan lipuin. Delegaatiota kohdeltiin VIP-vieraina, ja aattoillan päätti vierailu Suomen Kreikan-suurlähettilään Erkki Huittisen ja rouva Päivi Huittisen luona. Lähetystö sijaitsee aivan uuden olympiastadionin lähellä. Leppoisaan iltaan liittyi pieni huoli seuraa- Ateenan vanha stadion oli koristeltu Olympialipulla sekä Suomen ja Kreikan sini-valkoisilla lipuilla. 7\n8 Papittaret sytyttivät olympiatulen perinteisin menoin auringonsäteiden avulla. Ylipapittaren tarvitsi odottaa soihdun kanssa peilin ääreen kumartuneena vain muutaman sekunnin, kunnes liekki hulmahti. Seuraavaksi soihdun sai 15-vuotias tenniksenpelaaja Panaiyos Orestis, joka toi liekin pantavaksi lentoturvallisuusvaatimukset täyttävään lamppuun. Olympiatulen vastaanotto tapahtui juhlavasti Kreikan olympiakomitean puheenjohtaja Spyros Capralis toivotti tamperelaisille onnea ja ojensi lampun pormestari Niemiselle, joka ennen juhlapuheensa alkua ojensi sen edelleen järjestelytoimikunnan puheenjohtajalle, liikuntatoimenjohtaja Pekka P. Paavolalle. Sotilassoittokunta oli soittanut Olympiahymnin jo tilaisuuden aluksi, ja lopuksi kultiin Suomen ja Kreikan kansallishymnit. Koko tilaisuus kesti puolisen tuntia, ja sitä seuraamaan pääsi iloisesti yllättynyt turistijoukko. Vanha stadion on normaalisti suljettu, joten kyseiset turistit saivat odottamattoman ekstraelämyksen. Timo P. Niemisen ja Pekka P. Paavolan lisäksi Tampereelta seurueeseen kuuluivat pääsihteeri Pirjo Puskala, juhlatoimikunnan puheenjohtaja Tuula Martikainen, kisakyläpäällikkö Mikko Heinonen, Hämeen Liikunta ja Urheilu ry: n aluejohtaja Ari Koskinen sekä tiedotuspäällikkö Antti-Pekka Sonninen. Helsingistä mukaan lähtivät Suomen Olympiakomitean pääsihteeri Jouko Purontakanen sekä Yleisradion tv-kuvausryhmä. Delegaatio siirtyi stadionilta Kreikan olympiakomitean tarjoamalle lounaalle. Sen jälkeen jäi sopivasti aikaa muun muassa vierailuun Akropolis-kukkulalla. Paraatiorkesteri juhlisti tilaisuutta soittamalla Suomen ja Kreikan kansallislaulut sekä Olympiahymnin. Tulen matka Ateenasta Tampereelle sujui onnellisten tähtien alla Kotimatkalle lähdettiin seuraavana päivänä Ateenan lentokentän VIP-tilojen kautta. Soihtulampusta huolehtimaan tuli SAS-lentoyhtiön järjestämä vastuuhenkilö. Kreikkalaiset opasti- 8\n9 vat vielä vieraitaan, kuinka liekki pidettäisiin hengissä parafiiniöljyn avulla. Ateenasta Kööpenhaminaan lentäneen koneen henkilökunta halusi vielä kuvauttaa itsensä olympiatulen kanssa. Kööpenhaminassa piti odotella kolme tuntia, kunnes kotimatkan toiseksi viimeinen etappi kohti Helsinki-Vantaan lentoasemaa alkoi. Myös Kööpenhamina Helsinki -lennon henkilökunta toi ilmi, miten suuri kunnia heille oli lentää pyhää tulta kohti määränpäätään. Suomen kamaralle tuli saapui 5.6. kello 22.30, ja Tampereen kaupungin pikkubussi pysähtyi Tampereen linja-autoasemalle tunnin verran lauantain, 6.6. puolella. Lamppu vietiin turvayhtiö ISS Securityyn ympärivuorokautiseen vartiointiin. Yhtiö huolehtii myös parafiiniöljyn lisäämisestä lamppuun kymmenen tunnin välein. Ateenan-matkan aikana HLU:n tiloihin oli saapunut odotettu postipaketti Yhdysvalloista. Olympiatulitapahtumia junaileva Steven McCarthy oli laittanut Tampereelle käsisoihtuja, joista ensimmäinen pääsi käyttöön maanantaina 8.6. Tampereen Pyrinnön 17-vuotias pikajuoksija Lotta Harala sai kunnian juosta vuoden 2009 Tampereen EYOF-kisojen tulisoihtu kädessään Raatihuoneen portaille, jossa häntä odottivat pormestari Nieminen ja järjestelytoimikunnan puheenjohtaja Paavola. Unohtumattomien elämysten sarja oli saanut upean jatkon! Kisakyläpäällikkö Mikko Heinonen Ateenan historiallisessa miljöössä. Aluejohtaja Ari Koskinen kädessään olympiatulen sisältämä lamppu. Pormestari Timo P. Nieminen ja liikuntatoimenjohtaja Pekka P. Paavola olympiatulen vastaanottoseremonioissa Ateenan vanhalla olympiastadionilla. Lentokoneen kapteeni toivottaa Olympiatulta sisältävää lamppua kantavan Timo P. Niemisen tervetulleeksi paluulennolle kohti Tamperetta. 9\n10 Tamperelaiset nuoret osaajat isossa roolissa Euroopan Nuorten Olympiafestivaalien avajaisissa olympiahenki nousee Hakametsän hallin kattoon Te k s t i: Pe t r i Vi l k k o Euroopan Nuorten Olympiafestivaalien avajais- ja päättäjäisseremonioista on tulossa unohtumattomat. Juhlavien tapahtumien pääosassa ovat tuhannet kisoihin osallistuvat nuoret urheilijat sekä kymmenet tamperelaisen urheilu- ja nuorisokulttuurin helmet. Tulishowryhmä Flamman esitys on yksi avajaisjuhlan vaikuttavimmista ohjelmanumeroista tunnelmallisesti pimennetyssä jäähallissa. Ku v a: Mu n g o m e d i a EYOF-tapahtuman juhlalliset avajaiset järjestetään lauantaina 19. heinäkuuta Hakametsän jäähallissa. - Koska jäähallin katsomopaikat täyttyvät viimeistä sijaa myöten joukkueiden jäsenistä, heidän omaisistaan sekä Euroopan Olympiakomitean kutsuvieraista, yleisölle on järjestetty tilaisuus seurata avajaisia television välityksellä, sanoo Tampereen kaupungin sivistys- ja elämänlaatupalvelujen suunnittelijana toimiva Iina Ojala. Tapahtumaa kunnioittavat läsnäolollaan mm. tasavallan presidentti Tarja Halonen sekä Kansainvälisen Olympiakomitean puheenjohtaja Jacques Rogge, jonka ideoimana koko EYOF-toiminta aikanaan käynnistyi. Tavoitteena ikimuistoiset Olympiajuhlat Muiden virkatehtäviensä ohella EYOF-tapahtuman avajais- ja päättäjäisjuhlallisuuksia vuoden verran organisoinut Iina Ojala on vakuuttunut, että tapahtumista tulee ikimuistoiset. - Olin seuraamassa avajaisten harjoituksia Hakametsässä ja kylmät väreet kulkivat jo tuolloin lävitseni, vaikka vaikuttavia ääni- ja valotehosteita ei vielä edes ollut käytössä, Iina Ojala sanoo. Kooste avajaisjuhlallisuuksista esitetään TV2:lla samana iltana klo alkavassa lähetyksessä. Ruutujen äärellä kannattaa tuolloin todellakin olla, sillä kokonaisen vuoden ajan suunnitellut seremoniat edustavat olympiaperinnettä ja tamperelaista osaamista taidokkaimmillaan. Hakametsän jäähalli täynnä tunnelmaa Jo edellisissä EYOF-kesäkisoissa Belgradissa tuli selväksi, että olympiahenkeä nostattavat avajaiset onnistuvat parhaiten, kun ne järjestetään avaran stadionin sijaan tiivistunnelmaisessa hallissa, jossa olympiatunnelma konkreettisesti kohoaa kattoon. Siihen Hakametsän jäähalli soveltuu mitä parhaiten. Olympiahymnin, lippulinnojen ja olympia- 10\n11 tulen sisääntulon ohella avajaisten yksi kohokohdista on joukkueiden sisäänmarssi jäähalliin. Avajaisparaatikulkueen pituus on arvioitu reilusti yli kilometrin mittaiseksi, kun osanottajat marssivat Hakametsän areenalle nelijonossa. Myös EYOF-tapahtumaa varten tehty kisabiisi nostattaa tunnelmaa hallissa. Screeniltä Hakametsän olympiajuhlaväki voi seurata olympiatulen etenemistä kohti Ratinaa ja olympiatulen historiallista sytyttämistä Tampereen stadionilla. Perinteiseen tapaan tulen sytyttäjän nimi on viimeiseen asti tarkoin varjeltu salaisuus. varmasti tulee tekemään vaikutuksen paikalla olijoihin sekä miljooniin tapahtumaa tv:n välityksellä seuraaviin. Flamman ja Sorin Sirkuksen ohella avajaisissa esiintyy Tampereen Voimistelijoiden 40-päinen joukko sekä Tapparan Taitoluistelijat rullaluistimineen. Seuran kirkkain tähti Kiira Korpi ei kuitenkaan Iina Ojalan mukaan pääse esitykseen samaan aikaan osuvan Vancouverin-matkansa johdosta. Avajaisten kansallisen osuuden ohjauksesta vastaa teatterinohjaaja Marika Vapaavuori. Tamperelainen osaaminen näyttävästi esillä Virallisen olympiaprotokollan jälkeen seuraa avajaisten ohjelmassa 15 minuutin pituinen kansallinen osuus, jossa tamperelainen urheiluja kulttuuriosaaminen päästetään valloilleen osana tapahtumaa varten suunniteltua kehystarinaa. Yksi avajaisten sävähdyttäjistä tulee varmasti olemaan tamperelainen tulishowryhmä Flamman räiskyvä ilottelu varta vasten pimennetyssä hallissa. Flamma rikkoo esityksillään perinteisen sirkuksen ja teatterin rajoja. Sen suurimmissa esityksissä on yli 20 tulitaiteilijaa, mikä tekee ryhmästä Suomen suurimman esiintyvän tulishowryhmän. Myös Sorin Sirkuksen nuorten taiteilijoiden kansainvälistäkin tunnustusta saanut sirkusosaaminen pääsee avajaisissa näyttävästi esille. Luvassa on vauhdikasta temppuilua, joka Päättäjäiset Ratinassa Kisojen päättäjäisjuhlallisuudet järjestetään Tampereen stadionilla perjantaina 24. heinäkuuta. Kaikkien 49 osanottajamaan joukkueet koko vahvuudessaan ovat värittämässä tamperelaisissa oloissa ainutkertaista olympiatapahtumaa. Juhlavaa ja aitoa olympiahenkeä tulvillaan olevaa ohjelmaa on myös yleisöllä mahdollisuus tulla seuraamaan. Ilmaisia pääsylippuja on jaossa mm. Musta Pörssi liikkeistä Turtolassa ja Koskikeskuksessa sekä Go Tampereen asiakaspalvelupisteestä Tampereen rautatieasemalta. Avajaisten ja päättäjäisten juhlatunnelmaa nostattaa tuhansien urheilijoiden lisäksi kaikkiaan sata esiintyjää, ja juhlallisuuksien parissa työskentelee 300 vapaaehtoisen joukko. - Fiilis on hyvä, Iina Ojala iloitsee. Suunnittelija Iina Ojala toivottaa kaikki Euroopan maat tervetulleiksi Tampereelle. Ku v a: So r i n Si r k u s Tamperelainen Sorin Sirkus esiintyy Olympiafestivaalien avajaisissa monipuolisella ohjelmallaan. 11\n12 Kansainvälinen Olympiakomitea on asettanut kansallisten olympiakomiteoiden tehtäväksi kehittää ja viedä eteenpäin olympismia ja olympia-aatetta jäsenmaissaan. Tällä hetkellä eri puolilla maapalloa toimii yli 100 olympia-akatemiaa. Suomen Olympia-Akatemia piti keväällä 2009 järjestyksessään 24. istuntonsa Tampereella. Olympia-Akatemian istuntojen perinteeseen kuuluu, että istunnot aloitetaan kuuntelemalla juhlava Olympiahymni seisten. Suomen Olympia-Akatemia kokoontui juhlavasti Tampereella Olympialiikeen eettisten ja kasvatuksellisten arvojen edistämistehtävän Suomen Olympiakomitea on antanut kansainvälisen esimerkin mukaan vuonna 1987 perustamalleen Suomen Olympia-Akatemialle. Suomen Olympia-Akatemia edistää maassamme olympismia tekemällä tunnetuksi olympia-aatetta ja sen perusarvoja, kuten reilun pelin, yhteishengen ja suvaitsevaisuuden, toteuttamista kaikilla elämän aloilla sekä urheilun ja liikunnan kasvatuksellisten arvojen edistämistä. Suomen Olympia-Akatemian pääasiallisiksi toimintamuodoiksi ovat vakiintuneet akatemian vuosittain järjestettävät istunnot ja kouluille suunnattu olympiakasvatus. Istunnoissa tarkastellaan laajasti olympialiikkeeseen ja urheiluun liittyviä ilmiöitä ja ajankohtaisia teemoja. Teksti ja Kuvat: Petri Vilkko 12\n13 Tampereen apulaispormestari Perttu Pesä. Suomen Olympiakomitean pääsihteeri Jouko Purontakanen. Tampereen kaupungin tervehdyksen sekä aluejohtaja Ari Koskisen esittämän Hämeen Liikunta ja Urheilu ry:n puheenvuoron jälkeen Suomen Olympiakomitean pääsihteeri Jouko Purontakanen piti mielenkiintoisen alustuksen Suomen Olympiakomitean haasteista alkaneella olympiadilla. Suomen Olympiakomitean eläkkeellä oleva pääsihteeri, kanslianeuvos Kosti Rasinperä nostatti sini-valkoista olympiahenkeä mukaansa tempaavalla esityksellään Suomen urheilun kullatuista hetkistä Olympismi-alustuksessaan. Ohjelma jatkui pääsihteeri Pirjo Puskalan esityksellä, joka käsitteli Tampereen EYOF 2009 tapahtuman merkitystä olympiakasvatuksen näkökulmasta. Samaan aihepiiriin liittyi myös Suomen Olympia-Akatemian puheenjohtaja, opettaja Petri Haapasen ja opettaja Oskar Breilinin alustus otsikolla Miten koulut ja urheiluseurat voivat hyödyntää Suomen Olympia-Akatemian olympiakasvatusohjelmaa. Urheilevien lasten ja nuorten harjoittelusta alustivat lääkäri-valmentaja Harri Hakkarainen Suomen Urheiluopistosta sekä Nuori Suomi ry:n kehitysjohtaja Pasi Mäenpää, joka aikoinaan hyppäsi menestyksellisesti korkeutta Tampereen Pyrinnön väreissä. Urheilijahaastattelussa oli tamperelainen judokalahjakkuus Nina Koivumäki. Olympia-Akatemian perinteisiin kuuluu, että istuntojen osanottajat saavat tilaisuuden päätteeksi todistuksen muistoksi osallistumisestaan istuntoon. Traditioon liittyy myös osanottajien kokoontuminen yhteiskuvaan. Olympiakasvatusta edistetään kouluille suunnatun olympiakasvatusmateriaalin avulla, joka tarjoaa opettajille aineistoa jokapäiväisen opetuksen tueksi ja olympiapäivien ja -viikkojen toteuttamiseen. Istuntojen osanottajat ovat yleensä kuntapäättäjiä, virkamiehiä, opettajia, urheilujärjestöjen edustajia, valmentajia, urheilijoita, eri alojen opiskelijoita sekä tieteiden ja taiteiden edustajia. Korkeatasoisia alustuksia Tampereella Varalan Urheiluopistolla järjestettyyn istuntoon osallistui lähes 100 Tampereen ja lähiseudun edustajaa. Edellisen kerran vastaava istunto pidettiin Tampereella lähes 12 vuotta sitten, lokakuussa Apulaispormestari Perttu Pesän tuoman Tampereen kaupunginvaltuuston liikuntamyönteisiin jäseniin kuuluvat Sanna Ojanen (vas.) ja Irja Tulonen seurasivat kiinnostuneina seminaariohjelmaa luennoitsijoiden Perttu Pesän, Ari Koskisen ja Jouko Purontakasen seurassa. 13\n14 Teksti ja Kuvat: Petri Vilkko Monitaitoiset osaajat laadukkaiden kilpailuolosuhteiden takana Tampereen liikuntapalveluiden teknisellä puolella on valmistauduttu Euroopan Nuorten Olympiafestivaaleihin huolella. Jo kuukausien ajan porukka on työskennellyt muiden töidensä ohella EYOF-tapahtumaan liittyvien moninaisten tehtävien parissa. Porukan kuntohuippu on tähdätty varsinaiselle kisaviikolle, josta on taatusti tulossa kiireinen. Kaikki voitava kisojen onnistumiseksi on tehty. Rakennusmestari Pekka Koskelan vetämällä 12-henkisellä porukalla riittää haasteita olympiafestivaaleihin liittyen. Kun Tampereella on järjestetty urheilun suurtapahtumia, ne ovat koskeneet aikaisemmin yleensä vain yhtä lajia. Nyt kisoissa kamppaillaan heinäkuisen viikon ajan maanosan olympiaherruudesta kaikkiaan Rakennusmestari Pekka Koskela kiittää tamperelaisia urheiluseuroja hyvästä yhteistyöstä kisojen järjestelyissä. yhdeksässä eri urheilumuodossa, jotka järjestetään eri puolilla Tamperetta. - Uskon, että vuosien saatossa syntyneellä rutiinilla tämäkin tapahtuma hoidetaan onnistuneesti läpi, lupaa porukan nokkamies, rakennusmestari Pekka Koskela. Laadukkaat suorituspaikat Tampereen tavaramerkki Miehen sanaan on tälläkin kertaa luottaminen, sillä Pekka Koskelalla on lähes neljännesvuosisadan kokemus vaativien kisajärjestelyiden onnistuneista läpivienneistä. Kaikissa Tampereella vuodesta 1986 järjestetyissä urheilun suurtapahtumissa, mm. eri lajien lukuisissa MM- ja EM-kisoissa, on hänen ja tiiminsä kädenjälki.. Urheilutapahtumien olosuhdeasioissa onnistuminen ja niistä saatu hyvä palaute ovat omalta osaltaan muokanneet Tampereen imagoa urheilumyönteisenä kaupunkina. Hyvä maine tarjoaa suotuisat lähtöasetelmat myös uusien urheilun suurtapahtumien hakuprosesseissa. Yhdeksän lajia, joissa Olympiafestivaaleissa kisaillaan ovat yleisurheilu, käsipallo, koripallo, lentopallo, tennis, voimistelu, pyöräily, judo ja uinti. - Lajeista vain käsipallo on meille entuudestaan hieman vieraampi, toteaa remonttiryhmässä pian kymmenen vuotta työskennellyt Pekka Hakanen. Käsipallokentänkin merkitseminen Messuja urheilukeskukseen onnistuu hänen mukaansa siinä missä minkä tahansa muunkin kentän. Lisäksi hallin ikkunat saavat ylimääräistä suojausta vauhdikkaan pallopelin vaatimusten mukaisiksi. Onnistuminen koko porukan yhteinen tavoite Kaikille kisojen suorituspaikoille tulee rakenteita, joiden valmistamiseen ja pystyttämiseen porukka osallistuu lipputangoista ja palkintokorokkeista lähtien. Koska kisalajeja on yhdeksän, merkitsee se yhdeksänkertaista työpanosta tavanomaisiin yhden lajin tapahtumiin verrattuna. Lisähaasteen tuo se, että viittäkymmentä hipova kisojen osallistujamaiden määrä on moninkertainen aikaisempiin tapahtumiin verrattuna. Porukan nokkamiehen Pekka Koskelan tapaan myös muut ryhmäläiset suhtautuvat optimistisesti kisajärjestelyiden onnistumiseen. Töitä painetaan kisojen aattona ja niiden aikana tarpeen mukaan kahdessa vuorossa; jolloin puolet porukasta on aamuvuorossa ja toinen puoli il- 14\n15 Pekka Hakasella on kymmenen vuoden kokemus kisapaikkojen rakennustöistä. Jukka Tuominen (oikealla) ja insinööriksi pian valmistuva Jussi Koskela ovat erikoistuneet urheilutapahtumissa tarvittaviin sähkötöihin. Remonttitiimiin kuuluvat Sami Nurmi (vasemmalla) ja Mika Tammi ahkeroivat vuoden verran työnsä ohessa opiskelujen parissa ja valmistuivat kesän kynnyksellä liikuntapaikkamestareiksi. Aarne Kervisen (vasemmalla) ja Matti Lindellin vastuulla ovat EYOF-tapahtuman liput, jotka pitää olla saloissa täsmällisesti oikeassa järjestyksessä maiden ranskankielisten nimien mukaan. lassa. Ylitöitäkin monessa liemessä keitetyt urheilupaikka-ammattilaiset ovat tarvittaessa valmiita paiskimaan. Tähänastisesta suurimpana haasteena on porukalle ollut vuoden 2008 suunnistuksen suurtapahtuma Jukolan viesti. Silloin porukan tehtävänä oli alusta asti rakentaa laadukkaat kisapuitteet urheilijoita ja yleisöä varten miltei keskelle korpimaastoa Teiskoon, 40 km päähän Tampereen keskustasta. Vaikeista olosuhteista huolimatta myös se projekti alansa huippuammattilaisilta onnistui. - Mielenkiintoinen kisaviikko on edessä, rakennusmestari Pekka Koskela kiteyttää tiiminsä tunnot. Sähkömies Pekka Nummelinilla on neljänkymmenen vuoden kokemus alalta. Renkaanvaihto-operaatiossa Juha Heinämäki. 15\n16 Teksti ja Kuvat: Petri Vilkko Tervetuloa olympiakaupunkiin Tampereelle Tampereella ollaan valmiita ottamaan nuoret olympiakisailijat vastaan Euroopan Nuorten Olympiafestivaaleilla Tampereella kilpaillaan yhdeksässä eri urheilulajissa. Kilpailupäällikkö Elisa Hakanen vakuuttaa, että sekä kisajärjestelyjen että suorituspaikkojen osalta ollaan Tampereella valmiita ottamaan kansainväliset vieraat vastaan. Yleisurheilu Osanottajia Euroopan Olympiakomitean suojeluksessa järjestettäviin kisoihin on tulossa kaikista Euroopan 49 maasta. Osanottajat ovat iältään lajista riippuen vuotiaita, sekä tyttöjä että poikia. Kuten oikeidenkin olympialaisten, myös olympiafestivaalien suurin laji on yleisurheilu. Uusitulla Ratinan stadionilla kisaa n. 660 tyttöä ja poikaa. Yleisurheilun lajivastaavana toimii pitkän linjan seuratoimintajyrä Harri Raivio. Talkoolaisia yleisurheilussa on n. 300 henkeä. - Kalevan Kisat 2008 oli mielestäni hyvä näyttö porukan osaamisesta, Harri Raivio kehuu joukkojaan. Samat henkilöt ovat nytkin perusrunkona. Pääosa on pyrintöläisiä, mutta muistakin Hämsy:n seuroista tulee väkeä. Ja onpa seiväspaikalla vahvistus jopa Kanadasta. Larry Kemp otti itse yhteyttä haluten toimitsijaksi. Totta kai paikka löytyi. Ainahan kielitaidosta on hyötyä. Herra aloitti kirjeensä nimittäin toivottamalla suomeksi " Hyvää huomenta". Ratina on lajipäällikön mukaan loistavassa kunnossa. - Ilman kaupungin mittavaa panosta tällaiset kisat jäisivät pitämättä. Investoinnit kantavat myös tulevaisuuteen, kuten esimerkiksi tuo uusittu verryttely- ja harjoitusalue, Raivio kiittelee. Kisajärjestelyt ovat hänen mukaansa edenneet tasaisesti. - Toimitsijoiden kanssa ollut melkoisesti työtä, mutta Raija Oksanen on tehnyt valtaisasti töitä ja saanut kokoon osaavan joukon. Viime kesän Kalevan Kisat antoivat hyvän pohjan. Vapaaehtoisten sitoutuminen vuodesta toiseen on hämmästyttävää. Lajien välinen yhteistyö on myös ollut avartavaa. Kilpailupäällikkö Elisa Hakanen iloitsee siitä, että kaikkien kilpailutapahtumien järjestäjät edustavat lajinsa huippuosaamista Suomessa. Ratinan trimmatut kisapaikat ovat huippukunnossa. 16\n17 Uinti Tampereen uintikeskuksessa järjestettävien uintikilpailuiden lajivastaava on Kalervo Sipiläinen. EYOF:n uintien organisoinnista vastaa Tampereen Uimaseuran, Tampereen Työväen Uimareiden sekä KooVeen muodostama Tampereen Uinnin Tuki ry. Talkooväkeä neljänä kilpailupäivänä tarvitaan yhteensä 300 henkeä. Suuri osa vapaaehtoisista on ollut useita kertoja mukana SM- ja kansallisten kilpailujen vastaavissa tehtävissä. Uinti on tapahtuman toiseksi suurin lajiryhmä, sillä kilpailijoiden määrä on n Olemme valmistautuneet uinnin osalta sillä mielellä, että hoidamme homman kotiin, kuten lupasimme jo aikanaan Olympiafestivaalien hakuprosessissa, Sipiläinen sanoo. Tampereella on entuudestaan kokemusta kansainvälisten uinnin arvokilpailujen järjestämisestä sekä koulutettu toimitsijaorganisaatio seuroista. - Odotamme aitoa olympiatunnelmaa, joka on elämys niin urheilijoille, järjestäjille kuin katsojille. Itsellenikin tapahtumasta tulee varmasti yksi tähtihetkistä uinnin parissa toimiessani, Sipiläinen sanoo. Sipiläisen mukaan Tampereen kaupungin panostukset uintikeskukseen ovat olleet erittäin merkityksellisiä, varsinkin nyt kun Pyynikin uimahalli on ollut suljettuna. - Ilman hallin laajentamista tämäntasoista kisaa emme olisi voineet järjestääkään, koska kilpailut käydään 50 metrin altaassa ja säännöt edellyttävät, että uimareilla pitää olla käytettävissään harjoitusallas. Kisoja silmällä pitäen Tampereen uintikeskus varustettiin nykyaikaisella 8 neliömetrin kokoisella videotulostaululla, joka palvelee hallin käyttäjiä informaatiotauluna myös kisojen jälkeen. Kaupunki on tehnyt merkittäviä investointeja myös uintikeskuksen katsomoihin. Kisojen aikana käytettävissä on jopa tuhat katsomopaikkaa. Myös Pyynikin palloiluhalli on saanut kuluneen vuoden aikana uuden kisailmeen. Judo Osanottajamäärältään kisojen kolmanneksi suurin laji on Hakametsän jäähallissa järjestettävä judo. Lajivastaava Jouko Rantanen Tampereen Judosta kertoo, että kisoissa ottaa mittaa toisistaan eri painoluokissa n. 360 nuorta judokaa. Järjestelyt ovat Jouko Rantasen mukaan edenneet hyvin. Hänen mukaansa jäähalli on hyvä paikka tämänkokoisille kisoille. Talkooväkeä judotapahtumien parissa on satakunta henkeä. - Järjestimme 2006 vastaavan kokoiset EMkisat. Vuosittain järjestämme 2-3 kansallista kisaa, joten organisaatiomme on kokenutta. Tietysti tämän tasoinen kilpailu tuo lisähaastetta. Jouko Rantanen kertoo, että Tampereen kaupunki on ratkaisevasti ollut mukana auttamassa tapahtuman järjestelyjä.. - Järjestelyistä tulee helppoa, kun on keskusorganisaatio, jonka puoleen voi kääntyä ongelmatilanteissa, Rantanen kiittelee. Tampereen uintikeskuksen laajennusosasta on iloa sekä festivaaliväelle että tamperelaisille uinnin harrastajille. Koripallo Kisojen koripalloturnaukset pelataan Tampereen Pyrinnön organisoimina Pyynikin palloiluhallissa ja Hervannan vapaa-aikakeskuksessa. Tampereen Pyrinnön koripallojaoston puheenjohtaja Saila Asumaniemi kertoo, että tapahtumassa on mukana noin 260 talkoolaista. Lajivastaavana toimii JP Nieminen. Kahdenkymmenen hengen ydinporukka tulee olemaan kisatalkoissa joka päivä klo 11-22, loput ovat paikalla vähintään yhtenä päivänä. - Kokemusta porukalle on tullut Delfin Basket -turnauksesta, miesten korisliigapelien ja useiden kausien sarjapelien läpiviemisestä, Saila Asumaniemi sanoo. Toimitsijatehtävät hoituvat suuressa määrin niin, että kaksi kolmannesta hoituu seuran B- ja A-junioreilla ja loput pelaajien vanhempien voimin. - Pelipaikat ovat kunnossa, kiitos liikuntapalvelujen, Saila Asumaniemi iloitsee kaupungin mittavista panostuksista. Pyynikin katsomon tuolitkin kenties vielä vaihtuvat ennen kisoja. Myös uudet laitteet ja internet-yhteys on luvattu Hervannan vaparille. Saila Asumaniemi on vakuuttunut, että kisoista tulee näyttävät. Hänen mukaansa on hyvä, että nuoriin panostetaan. - Uskon, että tapahtumalla on suuri merkitys on myös kaupungin markkinoinnille ja toivottavasti hyötyä myös hotelli-, ravintola- ja kaupan alan yrittäjille, Saila Asumaniemi summaa. 17\n18 Tampereen Messu- ja Urheilukeskuksessa mitellään paremmuudesta kolmessa lajissa; käsi- ja lentopallossa sekä voimistelussa. Käsipallo - Käsipalloon osallistuu sekä tyttöjen että poikien sarjaan 8 joukkuetta ja niissä on 14 pelaajaa per joukkue, joten yhteensä lajiin osallistuu 224 urheilijaa, toteaa lajivastaava Katariina Rönnberg Suomen Käsipalloliitosta. Käsipallon kisa-areena on Tampereen Messu- ja Urheilukeskuksessa. Tampereella ei ole tällä hetkellä käsipalloseuraa, joten lajin järjestelyvastuu on annettu Suomen Käsipalloliitolle. Liitolta löytyy kokemusta kansainvälisten kisojen järjestämisestä usean vuosikymmenen ajalta. Toimitsijoita tarvitaan kaikkiaan noin 25 henkeä ottelua kohden. He tulevat kaikki pääkaupunkiseudulta. Katariina Rönnberg kiittelee Tampereen liikuntapalveluiden joustavuutta ja työpanosta lajitapahtuman järjestelyissä. Kaupunki vastaa mm. pelialustojen asennuksesta ja purusta sekä katsomoiden rakentamisista - Rahalliset investoinnit käsipallon toteuttamiseksi eivät nouse onneksi kovin korkeiksi, sillä laji on edullinen, sanoo Katariina Rönnberg. Sitä paitsi Euroopan käsipalloliitto (EHF) lainaa kaksi käsipallolattiaa maaleineen kisoihin. Myös kisoissa käytettävät pelipallot tulevat EHF:ltä. Telinevoimistelu Kisojen telinevoimistelutapahtumat järjestetään Tampereen Messu- ja Urheilukeskuksen A-hallissa. Tyttöjen voimistelusta vastaa Tampereen Voimistelijat puheenjohtajansa Jaana Sudenvaara- Kulmalan johdolla. Poikien telinevoimistelun organisoi Tampereen Sisu Niina Seppäsen toimiessa lajivastavana. Jaana Sudenvaara-Kulmalan mukaan tyttöjen voimistelun parissa työskentelee noin 300 henkilöä, joista kolmisenkymmentä on erittäin harjaantunutta. Kilpailijoita lajissa on noin sata. Järjestelyt ovat lajivastaavan mukaan sujuneet hyvin. Haasteena Jaana Sudenvaara-Kulmala pitää telinesalin ja tulospalvelun rakentamista ja toimivuutta. Yhteistyötä Tampereen kaupungin kanssa ja kaupungin panostusta tapahtumaan hän pitää erittäin hyvänä. - Ainoastaan se on ikävää, kun tulee syyllinen olo siitä, kuinka paljon lajimme vie rahaa. Tosin sille me emme yksinkertaisesti voi mitään, vaatimukset ovat ne, mitkä ovat! Myös poikien telinevoimistelun lajivastaava Niina Seppänen kiittelee yhteistyötä kaupungin kanssa: - Kaupungin panostus on ollut todella hyvä, ja eri lajien tarpeet on otettu hyvin huomioon seurojen sekä laji-ihmisten vinkkejä huomioiden. Niina Seppäsen mukaan järjestelyt ovat sujuneet hyvin, eikä toistaiseksi ole ilmaantunut suurempia esteitä eikä hidasteita. Talkooväkeä poikien voimistelun parissa on n henkeä. - Sisun talkooväki on kokenut kisajärjestelyissä kotimaisissa tapahtumissa, mutta EYOF on kokoluokaltaan aivan omaa luokkaansa. Mukana avainhenkilöinä on kuitenkin kymmeniä kansainvälisiä arvokisoja itse kokeneita voimistelijoita ja ex-voimistelijoita, kuten Joni Koivunen, Riku Koivunen ja Petja Mikkonen, Niina Seppänen toteaa. 18\n19 Tennis Reilut sata talkoolaista osallistuu Tampereen Tenniskeskuksessa Ruotulassa järjestettävän tenniksen organisointiin. Lajivastaavana toimii Hannu Granroth Tampereen Tennisseurasta. Myös koko talkooporukka tulee samasta seurasta. Hannu Granroth on organisoinut päätoimisesti tenniskisoja 30 vuoden ajan. TATS on järjestänyt Suomen mestaruustason kilpailuja vuosittain 1970-luvulta asti, nuorten vastaavilla säännöillä pelattavia kilpailuja vuosittain 1990-luvulta saakka sekä ammattilaisturnauksia 1980-luvun alusta alkaen - Moni jo 1970-luvulla mukana ollut on vieläkin mukana ja vuosittain on tullut mukaan uusia tekijöitä. Kansallinen sekä paikallinen delegaatti Lauri Julin on toiminut kansainvälisten turnausten tuomarina ja ylituomarina yli 20 vuoden ajan, Hannu Granroth kehuu monessa mukana olleita joukkojaan. Hyvin sujuneissa järjestelyissä on Granrothin mukaan haasteita riittänyt, mutta tulostaulun asennusta, lipputankoja ja päätykatsomoa lukuun ottamatta kaikki alkaa olla kisojen aattopäivinä kunnossa. - Tampereen kaupunki on ollut hyvin mukana sekä kilpailukenttien että alueen kunnostuksessa panostamalla niihin työtä ja rahaa, Tampereen tenniksen grand old man Granroth kiittelee. Pyöräily Olympiafestivaalien lajiohjelmaan kuuluvan poikien pyöräilyn organisoinnista vastaa Tampereen Yritys. Lajivastaavana toimii kokenut pyöräilyasiantuntija, entinen mestaripyöräilijä Tapio Niemi. Talkoolaisia on noin sata ja kilpailijoita saman verran. Pyöräilytapahtumat sijoittuvat Hervantaan sekä Pyynikille. - Kansainvälisiä kisoja on täällä Tampereella järjestetty, joten porukka osaa hommansa. Ei tietystikään kenelläkään ole kokemusta näin monen kansallisuuden kisoista, mutta itse kisathan ajetaan kuitenkin samalla lailla, Tapio Niemi summaa. Järjestelyiden sujumiseen Tapio Niemi on suhteellisen tyytyväinen, mutta reittien pinnoissa on hänen mukaansa vielä puutteita muutamaa viikkoa ennen kisan alkua. - Meidän lajimme on siinä mielessä haastava, että emme näe mitään valmiina, kuin vasta juuri ennen h-hetkeä. Kova haaste oli myös löytää hyväksyttävät reitit pelastuslaitokselle, poliisille sekä joukkoliikenteelle. Heidän myötämieliseen asenteeseensa reittien löytymiseksi olen erittäin tyytyväinen, Tapio Niemi sanoo. Niemen mukaan lajin ongelma on siinä, että sitä ei ehkä riittävän hyvin tunneta Tampereella. - Pyöräilyyn ei varmaankaan ole tehty ihan samoja investointeja, kun muihin lajeihin. Esimerkiksi useat lajit saavat EYOF:n myötä käyttöönsä parempia välineitä. Pyöräilyssä me olemme siinä kohtaa vähän heikommassa asemassa, Tapio Niemi pohtii. Lentopallo Tampereen Messu- ja Urheilukeskuksessa pelattavan lentopallon lajivastaavana toimii Juhani Vesanen Isku-Volleysta. Hänen mukaansa talkoolaisia kisojen lentopallotapahtumiin osallistuu kolmisensataa. Pääosa talkooväestä vaihtuu päivittäin. - Vastuuhenkilöt ovat Isku-Volleysta ja Rantaperkiön Iskusta, mutta pallotytöt ja -pojat ovat useista Lounais-Hämeen seuroista ja he pelaavat aluejoukkueissa, Juhani Vesanen sanoo. Lisäksi A-Volley Akaa, Lamminpään Korpi, Lempäälän Jyry, Lp Kangasala, Supi-Volley, Kalevan Lentopallo, Nokian Pyry ja Vammalan Lentopallo lähettävät talkooapua tarvittaessa. Kisoihin osallistuu kahdeksan tyttö- ja poikajoukkuetta, yhteensä 192 pelaajaa. Kisojen suuruuteen nähden järjestelyt ovat sujuneet Juhani Vesasen mukaan hyvin, mutta pientä kritiikinkin aihetta entinen huippupelaaja löytää: - Eri lajien kansainvälisten johtajien vaateet ovat osin ylimitoitettuja ja ne ovat tuoneet päänvaivaa. Vaikka isoja lentopalloturnauksia on järjestetty täällä ennenkin, niin tuntuu, että säännöt ovat isoilla herroilla erilaiset. Töitä tehdään joka sektorilla, ja kesälomat siirtyvät hamaan tulevaisuuteen. Lentopallon suorituspaikat rakennetaan valmiiksi vasta viikko ennen kisoja, kun suuri osa tavaroista on jäähallissa lentopallon maailmanliigan otteluissa miltei heinäkuun puoliväliin asti. Tampereen kaupungin työpanosta kisojen hyväksi Juhani Vesanen pitää merkittävänä. - Investoinneista suurimmat ovat uusi taraflex- ja parkettilattia, joka pitkän odotuksen jälkeen nyt saatiin. Siitä on käyttöä moniin tapahtumiin jälkeenkin päin, pitkän linjan lentopallovaikuttaja kiittelee. - Tämä on merkittävä tapahtuma Tampereelle ja myös koko urheilevalle nuorisolle Pirkanmaalla. 19


Arhinmäen kyselytunti Akaassa ja Tesomalla lauantaina - VASEN KAISTA\n1.10.2020 klo 16:01\nKuvassa kansanedustaja Paavo Arhinmäki (vas.) Töölönlahdella lokakuussa 2019, lauantaina Pirkanmaalla. (Kuva: Vasemmistoliitto/Perttu Iso-Markku)\nVasemmistoliiton eduskuntaryhmän puheenjohtaja Paavo Arhinmäki on tavattavissa ensi lauantaina Pirkanmaalla. Arhinmäki vierailee sekä Akaan Toijalassa että Tampereen Tesomalla.\nAkaassa kansanedustaja Paavo Arhinmäki vierailee Toijalan torilla kello 10:30 Akaan Vasemmistoliiton järjestämässä tilaisuudessa. Arhinmäki vierailee Akaan Vasemmiston vaalistartissa, jossa kansanedustajan lisäksi on paikalla myös akaalaisia kuntavaaliehdokkaita.\nAkaasta Paavo Arhinmäki siirtyy Tampereen Tesomalle, ja on tavattavissa Tampereen Vasemmiston teltalla K-Supermarket Westerillä edessä kello 12:30 alkaen. Vasemmiston teltta on paikalla klo 12–14.\nArhinmäen kommentti talous- ja työllisyyspolitiikkaa koskevaan välikysymykseen\nKeskustelut vaalitilaisuudessa ja teltalla sivuavat varmasti ajankohtaisia kuumia aiheita, pääasiassa hallituksen tuoretta budjettiesitystä ja lähestyviä kuntavaaleja. Eilen myös eduskunta keskusteli opposition yhteisestä välikysymyksestä liittyen hallituksen talous- ja työllisyyspolitiikkaan. Myös Arhinmäki osallistui keskusteluun:\n‒ Välikysymyksessä kokoomus yhtä aikaa kritisoi koronakriisin keskellä budjetin alijäämää, ja vaatii samaan aikaan miljardien veronalennuksia. Viikonloppuna kokoomus hyväksyi uuden vero-ohjelmansa. Siinä esitetään lähes miljardin euron veronalennusta kaikkein suurituloisimmille.\n‒ Oheinen eduskunnan tietopalvelun laskelma osoittaa, miten ”työhön kannustava” marginaaliveron alentaminen tosiasissa ”kannustaa” vain Suomen hyvätuloisinta kymmenystä.\n‒ Lisäksi kokoomus hyväksyi Westendin kansallisseuran aloitteen perintö- ja lahjaveron luopumisesta. Myös tämä on lähes miljardin euron veronalennus, josta hyötyjinä olisivat kaikkein varakkaimmat. Yhteensä kokoomus halua alentaa veroja lähes neljällä miljardilla, ja samaan aikaan vaativat pienempää alijäämää.\nArhinmäki leukaili kokoomuksen myös tasapainottavan veronalennuksiaan menoleikkauksilla. Nämä leikkaukset kuitenkin kohdistuvat työttömiin ja lapsiperheisiin.\nArhinmäki jatkoi keskustelua Facebook-sivullaan vielä eduskunnan istunnon jälkeenkin:\n”Nämä kokoomuksen linjaukset eivät ole sinänsä mikään yllätys, mutta miten muu oppositio on tämän välikysymyksen allekirjoittanut. Jäin miettimään, onko perussuomalaiset kokoomuksen sylikoira talouspolitiikassa vai eivätkä perussuomalaiset ole lukeneet, mihin ovat nimensä alle laittaneet. Ja kumpi on pahempi.”\nTässä Arhinmäen puheenvuoro välikysymyskeskustelussa:


Omakotitalo hyvällä paikalla, M...\n104 000€ 109 000€\nIlmoitustyyppi: Myydään Ilmoitus jätetty: 5 tammikuuta 16:59\nKunta: Ulvila Osoite: Töyrääntie 15\nUlvilassa n. 100 m2 rapattu tiilitalo, omalla 18 a tontilla\nRauhallinen alue kaupat,koulut, harrastus-ja työpaikkoja lähellä. Tasainen tontti. Omenapuu, marjapensaita, kasvihuone on. Autotalli 3 X 6 m, sisäkorkeus 3,15 m. Pääsulakkeet\n3 x 25 A. Alakerrassa 20,5 ja 15 neliömetrin huoneet, lämpökeskus, viileää tilaa.\nOma putkikaivo kasteluvesille, pumppu autotallissa.\nLämmitys: maalämpö/vesipatterit. ( Edullisin lämmitysmuoto ! )\nIsot valoisat huoneet, 3 huonetta ja keittiö. Saunassa puukiuas, pesuhuone uutta vastaava.\nEnergiatodistus: Luokka D.\nTontin suhteen käyttämättömiä mahdollisuuksia.\nSeuraava näyttö 19.1. 2020.\nVälittäjän ilmoitus löytyy: Google/ Töyrääntie 15 Ulvila.


Tekniikkaparkin viikko 38/2020: Todella pitkän kantaman Bluetooth suunnitteilla – Tekniikkaparkki.fi\nApple julkaisi uutta – mobiilikäyttöjärjestelmien 14-versiot tuovat uudistuksia ja tietosuojaa\nApple on kuluneen viikon aikana tehnyt jälleen tuotejulkistuksia. Laitepuolella uudet versiot älykellosta ja tablettitietokoneesta eivät tuoneet mukanaan suuria yllätyksiä, mutta ohjelmistopuolen julkaisu on varsin suuri uudistus. Monille vanhoillekin iPhone- ja iPad-laitteille saatavilla olevat iOS 14 ja iPad OS 14 ovat molemmat tuoneet aloitusnäytöille kiinnitettävät piensovellukset sekä yksityisyydensuojan parannuksia – nyt käyttöjärjestelmä ilmoittaa tai rajoittaa entistä ärhäkämmin, jos jokin sovellus pyrkii hiljakseen taustalla tekemään joitakin toimintoja kuten vaikkapa käyttäjän sijainnin selvittelyä tai samaan kotiverkkoon kytkettyjen laitteiden tutkailua.\nTodella pitkän kantaman Bluetooth suunnitteilla\nBluetooth on tuttu termi älypuhelimia käyttäville henkilöille – kyseessähän on lyhyen kantaman radiotaajuuksia käyttävä langaton yhteys, jolla tyypillisesti yhdistetään esimerkiksi älypuhelin ja langattomat kuulokkeet toisiinsa. Kantomatka ei ole tällöin kummoinen, sillä bluetooth-signaali saattaa kantaa vaikkapa kymmenen metrin päähän, mutta alkaa käydä epävakaaksi jos laitteiden etäisyys toisistaan kasvaa liiaksi.\nTämä 2,4 gigahertsin taajuusalueella toimiva radiotekniikka taipuu kuitenkin monenlaiseen käyttöön. Amerikkalainen teknologiayritys Apptricity on päättänyt lähteä venyttämään näitä rajoja, sillä Tivi kertoo yrityksen kehittelevän bluetoothille kantomatkan laajennusta, joka tämänhetkisten kokeilujen perusteella on yltänyt jopa 38 kilometriin, ja yritys kehittelee kertomansa mukaan versiota, jollä päästäisiin yli 80 kilometrin yhteysväleihin.\nYritys tavoittelee keksinnölle jalansijaa esimerkiksi kaupunkisektorilta ja sairaaloista, joten tavallisen kuluttajan käyttöön tämä tekniikka ei kaiketi kovin nopeasti eksy. Ja toisaalta, liekö olisi tarvettakaan saada langattomia kuulokkeita kuulumaan 30 kilometrin päässä omasta puhelimesta…\nPrevious: Tekniikkaparkin viikko 37/2020: LP-levyt ohittivat CD:t Yhdysvaltojen markkinoilla\nNext: Tekniikkaparkin viikko 39/2020: Huijauspuheluissa puhutaan jo suomea


Irish Openin sivuturnauksessa suomalaisrahastuksia\nSuomalaisia rahoille Irish Openin sivuturnauksessa\nAleksi Savela ei jäänyt ainoaksi suomalaiseksi, joka pääsi rahastamaan Irish Openissa. Janne Pitko ja Arvi Vainiokulma löysivät tiensä 1 000 euron sivuturnauksen finaalipöytään ja onnistuivat nappaamaan vielä hyvät rahat.\nVainiokulma putosi kaksikosta ensin pois. Hänen lopullinen sijoituksensa oli seitsemäs, josta palkinnoksi tuli 6 200 euroa. Pitko pääsi kisassa vielä paljon pitemmälle ja taistelikin heads-upissa James McGeetä vastaan. Voittoa ei kuitenkaan Suomeen saatu, vaan Pitko hävisi viimeisen kisan ja joutui tyytymään kakkostilaan.\nFinaalin viimeinen viisikko ehti kuitenkin tehdä diilin rahoista, joten Pitkon osuus voitoista ei ollut aivan niin suuri kuin se olisi voinut olla. Suomalainen sai kuitenkin 30 120 euroa palkinnoksi, kun voiton napannut McGee sai 32 120 euroa.


6 ilahduttavaa asiaa\nblogi, häät, IBD, perhe, työ\n31.01.2019 / No Comments\nViherjuuria-blogin Heidin heitti haasteen, jonka otankin vastaan nyt, kun kerran sain taaperon nukkumaan jo kahdeksalta, ja avomieskin on vielä töissä. Minulla on monta ilon aihetta.\n1. Muutokset työasioissa\nKerroin jo aiemmin, että päätin järjestellä työasiani uuteen uskoon. Ilmoitin ottavani loparit valtiolta ja vähensin työtuntini puoleen. Se antoi minulle tilaa ottaa vastaan uusia projekteja oman firmani kautta. Nyt näyttää siltä, että minulla on toistaiseksi tarpeeksi hommia vielä sittenkin, kun lopetan vakityöni kokonaan. Nautin kovasti uudesta vapaammasta aikataulustani. Töitä on vähintään saman verran kuin ennenkin, mutta ne eivät ole enää paikka- tai aikataulusidonnaisia. Se sopii minulle.\nMeillä ei ole enää tutteja eikä tuttipulloja. Vaikka taaperon tutista luopuminen aiheuttikin (ja aiheuttaa välillä vieläkin) suuria tunteita ja vaikeita nukutuksia, olen tyytyväinen siihen, että saimme hoidettua homman joululoman aikana. Toivottavasti emme aiheuttaneet lapselle traumoja.\nKaksi suomalaista ystävääni suostuivat minulle kaasoiksi. Vihdoin. Olin teetättänyt heille molemmille jo kauan ennen joulua tuhannen palan palapelin, joka sisälsi häidemme päivämäärän ja kysymyksen: Tulisitko mun kaasoksi? Lähetin palapelit joululahjaksi. Toinen paketeista oli kuitenkin mennyt postin toimesta väärään paikkaan, minkä seurauksena se lähetettiin takaisin Hollantiin. Vein palapelin pari viikkoa sitten uudelleen Suomeen, jotta toinenkin kaasokokelaani sai vihdoin ratkaistua tärkeän kuva-arvoituksen. Oli muuten vaikea pitää kysymys salassa kaikki nämä viikot ja odotella, että kiireiset nelikymppiset saavat palapelit tehtyä.\nMeillä on melko varmasti paikka häillemme. Olemme nimittäin varanneet Utrechtistä yhteensä neljä eri tilaa. Olisi ehkä pikkuhiljaa istuttava alas ja tehtävä lopullinen valinta, jotta muutkin ihmiset pääsevät naimisiin.\nVäitöskirjani viimeinen osa on ollut päässäni muotoutumassa jo jonkin aikaa, mutten ollut saanut sitä täysin hahmottumaan. Viime tiistaina istahdin juttelemaan täkäläisen ohjaajani kanssa, ja suunnitelma kirkastui kuin taikaiskusta. Sormeni syyhyävät päästä hommiin nyt kun tiedän, mitä aion tehdä.\n6. Kaukolennot varattu\nAiomme olla kaukomatkalla tämän vuoden viimeiset kuukaudet. Olimme varanneet kaikki majoitukset jo jokin aika sitten, koska tiesimme, että ne voi peruuttaa ilmaiseksi. Viime viikolla uskalsimme varata lennotkin. Omaa elämääni leimaa krooninen sairaus, jolla on tapana heittää kapuloita rattaisiin epäsopivina hetkinä, joten minun on vaikea luottaa tekemiini suunnitelmiin. Nyt ei auta muu kuin ottaa hyvä matkavakuutus ja uskoa ja toivoa, että pääsemme matkaan ilman terveysongelmia.\nLapsukaisen ensimmäinen lento vuonna 2016


tekijä: Aleksi — Viimeisin muutos maanantai 10. lokakuuta 2011, 04.39\nJOTI eli Jamboree On The Internet on jokavuotinen kansainvälinen partiotapahtuma Internetissä. Myös tänä vuonna samoajat ja vaeltajat osallistuvat JOTIin lippukunnassamme.\n14.10.2011 10.00 loppuu\nSamoajat, Vaeltajat, Johtajat\nJOTI on järjestetty Eräveikoissa kohtuu säännöllisesti yhteisenä tapahtumana vuodesta 2005. Maailmanlaajuisesti vuorossa on 14. JOTI.\nTapahtuman ohjelmaan kuuluu ensisijaisesti irkkaaminen eli verkkokeskusteleminen partiolaisten omassa verkossa. JOTI-viikonlopun aikana Scoutlink-niminen verkko täyttyy tuhansista partiolaisista ympäri maailmaa. JOTIssa onkin tarkoitus "bongata" ulkomaalaisia ja kotimaisia partiolaisia, tutustua heihin ja täyttää JOTI-karttaa. Mitä enemmän bongaa, sitä enemmän on ensinnäkin tutustunut ja edesauttanut oman tapahtumansa näkyvyyttä.\nJOTI:ssa voi myös suorittaa hieman erikoisemman liljan, nimittäin IRC-liljan. Lisäksi usein tulee lähes vahingossa suoritettua jokin pahkaliljoista eli valvomisliljoista. Näitä ovat 24h, 33h ja 42h pahkaliljat.\nLippukunnassamme JOTIin sisältyy myös yhdessäoloa, lippukunnan sähköisten järjestelmien koulutusta ja verkkopelaamista. JOTIin osallistuja saa pohjoismaisen JOTAJOTI-merkin. JOTA on samaan aikaan järjestettävä partioradioamatöörien tapahtuma "Jamboree On The Air".\nTapahtuma on tarkoitettu 15 vuotiaille ja sitä vanhemmille. Mukaan tulee ottaa oma tietokone, omat ruuat ja juomat ja hankkia omat kyydit paikalle ja sieltä pois.


Joonas Jehkinenhttp://www.is.fi/haku/?query=joonas+jehkinen juhli perjantaina keilailun miesten EM-kilpailuissa henkilökohtaisen kisan mestaruutta. Hieno suomalaispäivä täydentyi myöhäisillasta, kun Suomi otti kultaa joukkuekilpailusta.\n- Ei haittaa yhtään että voitettiin tsägällä. Vihdoinkin. Olimme kuitenkin loppujen lopuksi paras joukkue tässä kilpailussa, Osku Palermaahttp://www.is.fi/haku/?query=osku+palermaa totesi.\nHenkilökohtaisessa kilpailussa suomalaisista vain Perttu Jussilahttp://www.is.fi/haku/?query=perttu+jussila (19:s) selvisi Jehkisen ohella 24 kilpailijan masters-finaaliin. Palermaa (26:s), Joonas Jähihttp://www.is.fi/haku/?query=joonas+jahi (28:s) ja Petteri Salonenhttp://www.is.fi/haku/?query=petteri+salonen (30:s) eivät jääneet kauas finaalipaikasta.


Saksan valtakunta wikipedia - Yahoo Suche Suchergebnisse\nfi.wikipedia.org › wiki › Saksan_jälleenyhdistyminenSaksan jälleenyhdistyminen – Wikipedia\nfi.wikipedia.org › wiki › Saksan_jälleenyhdistyminen\nSilloin Saksan demokraattisen tasavallan markka poistettiin käytöstä ja Saksan liittotasavallan markka tuli käyttöön myös Itä-Saksassa. Virallisesti valtiot yhdistyivät 3. lokakuuta 1990. Saksan demokraattisen tasavallan loppuaikojen viisi maata, eli osavaltiota sekä jälleen yhdistynyt Berliini, liittyivät Saksan liittotasavaltaan.\nEnsimmäisessä maailmansodassa Osmanien valtakunta taisteli Saksan rinnalla keskusvaltojen puolella. Venäjä julisti sodan osmaneille 5. marraskuuta 1914 ja seuraavana päivänä sotaan liittyivät Ranska ja Britannia. Puolessa vuodessa osmanien 800 000 miehen armeija oli neljän rintaman sodassa. Sota kesti osmanien osalta neljä vuotta ja siihen osallistui kaikkiaan 2,8 miljoonaa miestä ...\nwww.tiede.fi › keskustelu › 84246Millaista uhkaa Nordstream I kaasuputkipari on luonut EU ... -...\nwww.tiede.fi › keskustelu › 84246\n25.12.2019 · Eurooppahan tunnetusti jatkuu Uralille, jonne tosin Saksan kolmas valtakunta yritti "lebensraumissaan". Nyt USA' n taloudellinen ja sotilaspuristeellinen "lebensraum" saattaa olla Euroopassa illassaan, sillä eurooppalaisille on tärkeämpää saavuttaa rauhantahto juuri Venäjän kanssa.\nwww.tiede.fi › keskustelu › 72488Keskustelu - Eurooppalainen turvallisuusajattelu - Tiede\nwww.tiede.fi › keskustelu › 72488\n23.06.2017 · Karttaan katsojat ovat oivaltaneet, että Eurooppa jatkuu Venäjän Uralille saakka. Uralille on yritetty lännestä useita kertoja. Viimeinenkin Saksan kolmannen valtakunnan hyökkäyksenä vuonna 1941 synnytti maailman sotahistorian verisimmän sodan. Näitä sotia eurooppalainen arvomaailma ei tarvitse.


Patricen kala kivihelmi riipus | Mustahöyhen Verkkokauppa\nPatricen kala kivihelmi riipus\nHinta 400,00 € 455,00 €\nPatricen hurmaava kivihelmiriipus, jossa on kauniit valkoiset jadehelmet ja upea kala-aiheinen pyöreä riipus. Korun pituutta voi säätää halutessaan kahteen eri mittaan.\nMateriaalit: valkoinen jade, sininen howliitti, akaattihelmet, vanha Baijerin lasi, metalliosat patinoitua korumessinkiä.\nMitat: lyhyenä 40 cm ja pitkänä riipuksena 80 cm.\nPatricen näyttävä mustekala labradoriitti riipus\nKristina Dragomirin valkoinen naamio hattu


Lahjakortti 75€ - Melkkobrew\nDigitaalinen lahjakortti käy maksuvälineenä Kotiviini.fi -verkkokaupassa, sekä Lahden ja Helsingin myymälöissämme.\nSiirrä lahjakortti ostoskoriin. Lahjakortti toimitetaan sähköpostilla, ja voit valita, lähetetäänkö se omaan sähköpostiosoitteeseesi (Tilaajan tiedot) vai suoraan vastaanottajan sähköpostiin (Toimitus eri osoitteeseen).\nLahjakortti on voimassa puoli vuotta ostopäivästä. Lahjakortissa on toimintaohje. Lahjakortin voi käyttää tilauksen osasuorituksena, tai jos sille jää arvoa tilauksen jälkeen, jäljelle jääneen summan voi käyttää seuraavaan tilaukseen lahjakortin voimassaoloaikana.


Miksi musiikki syntyi? Miten musikaalisuus kehittyy? Mitä aivoissamme tapahtuu, kun kuuntelemme musiikkia? Miksi kärsimme korvamadoista?Jo antiikin kreikkalaiset yhdistivät musiikin ja lääketieteen, sillä Apollo hoiti sekä musiikin että parantamisen…\nKirja tarjoaa monipuolisen tietopaketin geeneistä. Alan asiantuntijat kertovat geenitiedon tuomista mahdollisuuksista ja kiistakysymyksistä. Mukana ovat esimerkkien kautta suomalaisten geeniperimä, geenien…\n…Mistä se johtuu? Käyttäytymisgenetiikka etsii vastausta tutkimalla vanhemmilta perittyjen geenien ja elämän aikana kohdattujen ympäristöjen monisäikeisiä vuorovaikutussuhteita. Miten ne selittävät psykologisissa ilmiöissä ja käyttäytymisessä havaittavia…\nMitä voimme oppia itsestämme ja esi-isistämme tarkastelemalla neandertalinihmisen geenejä? Neandertalilainen: kadonnutta perimää etsimässä on maailman kenties tunnetuimman geneetikon Svante Pääbon vastaus tähän kysymykseen. Kirja johdattaa lukijansa perimän maailmaan ja nykyihmisen…\n…Johtuuko se geeneistä, vai onko kyseessä vain sattuma?


Extrò 17 ° Stormo parranajosaippua 150ml Parranajosaippuat | nordicshaving.com\nExtrò 17 ° Stormo parranajosaippua 150 ml\nExtrò Cosmesin 17 ° Stormo parranajosaippua on tehty perinteiseen italialaiseen croap-saippuan tyyliin; se on jotain kovan cremen ja pehmeän saippuan väliltä. Tällaista saippua on todella helppo vaahdottaa ja se antaa hyvän liukuvuuden parranajolle tai karvanpoistolle.\nValmistettu 100% kasviperäisistä ainesosista, sopii myös vegaaneille.\nVahva ja maanläheinen, hieman mystinen ja jopa eroottinen tuoksu.\nMetsäinen tuoksu, jossa on mm. mustapippuria, kannabista, kahvia, Heliotroopin kukkaa, meripihkaa ja myskiä.\nValmistettu käsityönä Italiassa. 150 ml lasipurkki ja muovinen kierrekansi. Kierrätettävä pakkaus.\nINCI: Aqua (Water), Cucus Nucifera Oil, Steearic Acid, Sodium Hydroxide, Hypericum Peroratum Extract, Parfum, Absinthium Artemisia, jojoba oil and extract of Eastern Siegesbeckia\nAstra Super Inox partaterä 5kpl\nExtrò Vaniglia parranajosaippua 150 ml\nSaponificio Varesino Desert Vetiver parranajosaippua 150g\nSV Musta Vanilja kuoriva palasaippua 300 g\nBen and Anna Deodorantti Pink Grapefruit kartonkituubi 60 g\nVulfix H3 mäyränkarvainen partasuti\nExtrò Tabacco parranajosaippua 150 ml\nExtrò Pirata parranajosaippua 150 ml\nExtrò Dandy parranajosaippua 150 ml\nExtrò Bergamotto parranajosaippua 150 ml\nExtrò Barocco parranajosaippua 150 ml\nExtrò Egyptian Oudh parranajosaippua 150 ml\nExtrò Bay Rum parranajosaippua 150 ml\nExtrò Felce E Biancospino parranajosaippua 150 ml\nSimpsons Wee Scot mäyränkarvasuti


Uudenmaan päästöissä iso vähennys vuonna 2020 – Päästöt laskivat jopa 12 prosenttia - Uudenmaan liitto\nUudenmaan päästöissä iso vähennys vuonna 2020 – Päästöt laskivat jopa 12 prosenttia\nUudenmaan kuntien ilmastopäästöt vähenivät 12,1 prosenttia vuonna 2020 edelliseen vuoteen verrattuna Suomen ympäristökeskus SYKEn tuoreen ennakkotietolaskelman mukaan. Uudenmaan päästövähenemä kattoi kolmasosan kansallisesta vähenemästä. Kaikissa Suomen kunnissa päästöt vähenivät yhteensä 7,4 prosenttia.\n– Uusimmat päästötiedot vahvistavat positiivisen päästökehityksen, joka oli havaittavissa jo vuoden 2019 päästötiedoissa 7 prosentin vähenemänä. Tämä vahvistaa, että ilmastotoimet alkavat todellakin näkyä. Uusimaa tuottaa noin viidenneksen koko Suomen päästöistä, joten työllämme alkaa olla vaikutusta jo kansallisella tasolla, toteaa johtava ilmastoasiantuntija Pia Tynys Uudenmaan liitosta.\nEnergiasektorin työ ilmastonmuutoksen hillinnässä alkaa nyt toden teolla näkyä päästöissä. Valtakunnallisesti suurin pudotus tapahtui kulutussähkön päästöissä. Vuoden 2020 päästölaskennassa näkyy selvästi aiempaa vahvemmin tuulivoiman tuotannon lisääntyminen. Sähkön kansallisen päästökertoimen pieneneminen vaikuttaa hyvin edullisesti myös Uudenmaan päästökehitykseen. Uudellamaalla myös kaukolämmön päästöt laskivat vuonna 2020 reilusti, noin 20 prosenttia.\nTyö päästöjen vähentämisessä näkyy myös kuntakohtaisissa laskelmissa. Järvenpään ja Kauniaisten asukaskohtaiset päästöt laskivat vuonna 2020 jo alle 3 tCO2. Ne ovat enemmän kuin puolittuneet vuosina 2005–2020.\n— Pääkaupunkiseudulla on tehty pitkäjänteistä työtä kaukolämmön päästöjen vähentämisessä. Vuonna 2020 päästöt vähenivät tällä sektorilla selvästi kaikissa kaupungeissa, mikä ajoi hyvää seudullista kehitystä, toteaa ilmastoasiantuntija Simo Haanpää Uudenmaan liitosta.\nViime vuonna Espoon, Helsingin ja Vantaan päästöt olivat jo alle 3,5 tCO2/asukas. Koko Uudellamaalla päästöt per asukas olivat vuonna 2019 4,5 tCO2 ja vuonna 2020 3,9 tCO2/as.\nPäästöt laskeneet viime vuoden lisäksi myös pitkällä aikavälillä\n— Oletettavaa on, että osa päästövähennyksistä tapahtui poikkeuksellisen koronavuoden seurauksena. Esimerkiksi tieliikenteessä päästöt vähenivät pääosin ajosuoritteiden laskun vuoksi, mutta myös ajoneuvokannan energiatehokkuuden paranemisen ja sähköistymisen vaikutukset alkavat näkymään vähitellen. Koronavuoden seurauksia päästökehitykseen ei voida esittää suoraan, mutta poikkeusolojen vaikutuksia on mahdollista johtaa sähkön käytön, vesiliikenteen ja teollisuuden päästökehitykseen, sanoo laskennasta vastaava erikoistutkija Santtu Karhinen SYKEstä.\nUudellamaalla Tieliikenteen päästöt vähenivät 2019–2020 SYKEn laskelmien mukaan 7 prosenttia. Esimerkiksi Helsingin seudulla henkilöautoliikenne vähentyi HSL:n mukaan viime vuonna noin 10 prosenttia. Raskaampi vaikutus koronaepidemialla oli joukkoliikenteeseen, jonka matkustajamäärät laskivat jopa kolmanneksen.\nMyönteinen päästökehitys on havaittavissa myös pidempää aikaväliä tarkasteltaessa. Päästöt ovat vähentyneet lähes kaikissa Suomen kunnissa vuosina 2005—2020, jolloin keskimääräinen muutos on ollut 24 prosenttia. Uudellamaalla kyseisten vuosien muutos on ollut noin 27 prosenttia.\nEnnakkotieto parantaa päästölaskennan ajantasaisuutta – Päästölaskentaa kehitetään uuden tiedon avulla\nSYKEn päästölaskentajärjestelmä ALas kattaa kaikki Suomen kunnat ja 80 päästösektoria. Kaikille kunnille ja sektoreille lasketaan päästöt ja energiankulutus vuosittain. Laskentamallia päivitetään tarvittaessa esimerkiksi käytettävissä olevien uusien tietoaineistojen perusteella. Tällä hetkellä lopulliset päästötulokset ovat saatavissa vuosille 2005—2019. Vuoden 2020 päästölaskenta tarkentuu lopulliseen muotoonsa kevääseen 2022 mennessä.\nNyt julkaistu alueellisten kasvihuonekaasupäästöjen ennakkotietolaskenta (ALasPre) toteutettiin ensimmäistä kertaa ALas-järjestelmässä. Julkaisun tarkoituksena on parantaa laskentajärjestelmän ajantasaisuutta tarjoamalla ennakkoon tietoa päästöjen kehityssuunnasta ennen tulevana keväänä tapahtuvaa lopullisten tilastojen julkaisua. Vuoden 2021 päästötietojen ennakkotieto julkaistaan jo keväällä 2022.\nKäyttöperusteisen päästölaskennan rinnalle kehitetään tällä hetkellä täysin kulutukseen perustuvaa päästölaskentaa, joka valmistuu vuoden 2022 alkupuoliskolla. Näin päästään kiinni myös kunnassa asuvien kotitalouksien energian, tavaroiden ja palvelujen kulutukseen sekä investointeihin ja julkishallinnon kulutukseen.\n> Tutustu kaikkien Suomen kuntien päästölaskelmiin hiilineutraalisuomi.fi-sivustolla(avautuu uuteen ikkunaan, siirryt toiseen palveluun)\n> Lue Suomen ympäristökeskuksen tiedote päästölaskennoista(siirryt toiseen palveluun)\nIlmastoasiantuntija Simo Haanpää, Uudenmaan liitto, puh. 050 525 5706\nLue Uudenmaan liiton ilmastotyöstä\nTavoittelemme Uudellamaalla hiilineutraaliutta vuoteen 2030 mennessä. Tämä edellyttää päästövähennyksiä kaikilla sektoreilla sekä hiilinielujen vahvistamista. Kunnianhimoisten tavoitteiden saavuttamiseen tarvitsemme kaikkien uusimaalaisten ponnistuksia. Navigaattorinamme on Hiilineutraali Uusimaa …


Vanhemmat haluavat lukea ikäviä uutisia nuorista | Yle Uutiset | yle.fi\nVanhemmat haluavat lukea ikäviä uutisia nuorista\nNuoria koskevat ikävät uutiset kiinnostavat vanhempia ikäryhmiä, kertoo tuore tutkimus. Saksalaistutkijoiden mukaan syynä on itsetunnon nostatus.\n31.8.2010Päivitetty 1.9.2010 08:23\nSaksassa tehdyssä tutkimuksessa 276:lla aikuisella luetettiin internetuutisia, jotka kertoivat nuorista tai iäkkäämmistä joko positiivisia tai negatiivisia asioita. 18 - 30 -vuotiaat nuoret lukivat mieluiten omasta ikäryhmästään kertovia myönteisiä uutisia.\n55 - 60 -vuotiaat eivät puolestaan olleet kiinnostuneita omaa ikäryhmäänsä koskevista uutisista, eivätkä nuoria koskevista positiivisista uutisista. Sen sijaan vanhempi ikäryhmä luki mieluiten nuoria koskevia ikäviä uutisia.\nTutkimuksen tehneen Ohion yliopiston tutkijan Silvia Knobloch-Westerwickin mukaan syynä on itsetunnon kohottaminen.\n- Nuoruuskeskeisessä kulttuurissa elävät saattavat haluta nostattaa itsetuntoaan. Tämän vuoksi he pitävät negatiivisista uutisista, jotka koskevat nuoria, joita pidetään yhteiskunnassa muita korkeammassa arvossa, Knobloch-Westerwick sanoo.\nUutisvalinnan jälkeen tutkimukseen osallistuneet vastasivat kyselyyn, jolla testattiin heidän itsetuntoaan. Nuorten ryhmän itsetunnossa ei havaittu muutosta. Sen sijaan vanhemman testiryhmän itsetunto koheni nuoria koskevien negatiivisten uutisten lukemisen jälkeen.\nTutkimus on julkaistu Journal of Communication -lehdessä.


Tiedote asioinnista Lapin TE-toimistossa - Arkisto - TE-palvelut\nTiedote asioinnista Lapin TE-toimistossa\nAsiakaspalvelumme on ruuhkautunut koronaviruksen aiheuttamien yhteydenottojen vuoksi. Jos asiasi koskee työnhakusi voimassaoloa tai työttömyysetuutta, tarkista ensi sijassa Oma asiointi - palvelusta ylläolevat asiat ennen yhteydenottopyynnön jättämistä. Käsittelemme saapuneet yhteydenotot saapumisjärjestyksessä. Jos olet jättänyt yhteydenottopyynnön esim. puhelinpalvelun kautta, sinun ei tarvitse jättää toista yhteydenottopyyntöä Oma asiointi -palvelun kautta. Tarkista myös TE-palvelujen sivuilta usein kysytyt kysymykset sekä Lapin TE-toimiston paikalliset sivut. Toivomme, että vältät turhaa yhteydenottoa.\nTyönhaun voimassaolon tarkastaminen Oma asiointi -palvelussa\nKirjaudu Oma Asiointi -palveluun (te-palvelut.fi) ja heti etusivulla näet, onko työnhakusi voimassa. Voit myös ilmoittaa työnhaun muutoksesta tai päättymisestä ja tulostaa tarvittaessa todistuksen esim. KELA:lle.\nTyöttömyysturvalausuntojen tarkastaminen Oma asiointi -palvelussa\nKirjaudu Oma asiointi -palveluun (te-palvelut.fi) ja valitse Kaikki asiointi. Valitse tämän jälkeen Omat työttömyysturvatiedot. Tarkasta viimeisin lausunto. TE-Toimisto antaa tietojesi perusteella lausunnon ja tarvittaessa kysyy sinulta lisätietoja. Saat tiedon lisäselvityksestä aina postitse tai puhelimitse. Muista tarvittaessa vastata selvityspyyntöön työttömyysturvaoikeutesi ratkaisemiseksi.\nMikäli tarvitset apua TE-toimiston Oma asiointi -verkkopalvelussa tai haluat saada neuvontaa työnhakuun liittyvissä asioissa, ota yhteyttä puhelimitse maksuttomaan numeroon 080 090 350 tai sähköpostitse palveluohjaus.lappi@valmennuskeskus.fi. Sähköpostitse voit lähettää esimerkiksi työnhakemuksen ja ansioluettelon kommentoitavaksi.\nOhjausta on saatavilla verkon kautta videopuheluna tai chatissa. Palvelua tarjotaan TE-toimiston aukioloaikojen mukaisesti. Mikäli olemme varattuja puhelimessa, soitamme takaisin vielä samana päivänä, kun yhteydenottosi tapahtuu viimeistään klo 14.00.\nTutustu Työnhaun ohjaus -palveluun (tyonhaunverkkopalvelu.fi)\nMuista myös Työnhaun startti -info verkossa perjantaisin klo 9.30.\nWebinaarin sisältö ja osallistuminen (tyonhaunverkkopalvelu.fi)\nTyönhaun verkkopalvelusta löytyy myös paljon valmiita tallenteita heti katsottavaksi.\nTutustu Työnhaun verkkopalvelun tallenteisiin (tyonhaunverkkopalvelu.fi)\nTutustu TE-palvelujen etusivulla (te-palvelut.fi) ajankohtaisiin uutisiin ja asiointiapuriin, joka palvelee sinua verkossa!\nLue asiointia koskeva tiedote kokonaisuudessaan (pdf)


Pammun P*skartelut: P*skis #301\nP*skista keskiviikon kunniaksi ja bingolla edetään ;) Mun rivini on 2 - X - vastavärit ja 2 kappaletta löytyy vanerikuusia. X olkoon stanssit, joita käytössä oli ympyrä, hanki ja teksti, sekä vastaväreiksi laskisin mustan ja valkoisen. Eihän ne virallisesti taida sitä olla, tai edes värejä, mutta ei ajatella niin mustavalkoisesti ;D On ne vastakkaiset ääripäät ainakin ;)\nLumisateen piirtelin ihan itte ja naru "täytyi" lisätä tähänkin ;)\nLokeroitu: Joulu, P*skarteluhaaste, Paper Smooches\n26. marraskuuta 2015 klo 20.58\nMistä nuo tarvikkeet on?\n30. marraskuuta 2015 klo 8.51\nStansseja on tullut tilailtua Amerikasta Simon Says Stampilta. Ja saattaa hyvinkin olla, että myös kuuset on kyseisestä paikasta hankittuja.. ;)


Äiti Aurinkoinen: Sano se kakkusin\nLaura28. kesäkuuta 2012 klo 19.53Ah. Vesi herahti kielelleni :)VastaaPoistaVastauksetMoon Mamma28. kesäkuuta 2012 klo 21.47*mumsmums* Leivo säkin! Vahinko kiertämään. :)PoistaVastaaLilli29. kesäkuuta 2012 klo 6.51Ai että, näyttää todella hetkulliselta!! Ihan rupeaa näin aamusella tekee mieli kakkukahveja. :)VastaaPoistaVastauksetMoon Mamma29. kesäkuuta 2012 klo 16.33:D Arvaapa, mistä minun monipuolinen ja terveellinen aamiaiseni tänään koostui. :DPoistaVastaaSolo Maman29. kesäkuuta 2012 klo 7.30Ihana kakku, saisipa palasen! Minun äitini ja jälkikasvuni vanhenevat ensi keskiviikkona, ja lapsonen haluaa minun tekevän jotain marenki-marja-kuorrute-viritelmiä, joiden ohjeen hän bongasi tuttavaperheen tytöltä saamistaan vanhoista prinsessalehdistä (joiden lukeminen ääneen lapselle on muuten sähköshokkeihin verrattavaa kidutusta). Kerron jo etukäteen, että niistä ei kyllä tule kuvauskelpoisia, tokko edes syöntikelpoisia...VastaaPoistaVastauksetMoon Mamma29. kesäkuuta 2012 klo 16.36Oooh, kuulostaapa ihanalta - ei prinsessalehdet, vaan tuo marenkin-marjakuorrute-viritelmä! Kyllä mullakin meinasi kuvaamisen kanssa pokka pettää tuossa pursotinfiaskon kohdalla, mutta sitten ajattelin, että muniva kastemato - vaikkakin ällö - on kuitenkin jonkinlainen eläintieteellinen läpimurtolöytö ja siis sellaisenaan dokumentoitava. ;DPoistaVastaamarikan polut29. kesäkuuta 2012 klo 8.03olipa hyvä että oli lausuntaohjeet ja kaikki, meinasi mennä ihan pieleen koko nautinto! Ihanan näköinen...VastaaPoistaVastauksetMoon Mamma29. kesäkuuta 2012 klo 16.36Kyllä se on tärkeää, että osaa sanoa oikein, että mitä syö! :DPoistaVastaaLisää kommenttiLataa lisää...


Ajankohtaista - Rautatieläisten Vakuutuskassa Turva\nRautatieläisten Vakuutuskassa Turva on 95 vuoden ajan tuonut lisäturvaa jäsenilleen. Kassan pitkä ja moninainen historia on koottuna uunituoreeseen teokseen, jonka on ansiokkaasti laatinut Eemeli Hakoköngäs. Historiikki on luettavissa kohdassa Historia, jossa on linkki sähköiseen teokseen.\nINDEKSITARKASTUS VUODELLE 2022\nKuluttajahintaindeksin vuosimuutos oli 2,49 %, joten sääntöjen mukaan korotus eduissa ja maksuissa olisi 2 %. Hallitus päätti, että 2 %:n indeksikorotus tehdään 1.1.2022 avustuksiin, mutta maksut pysyvät ennallaan.\nKASSAAN LIITTYMINEN JA VAKUUTUSTEN KOROTTAMINEN\nSivujen kohdasta Piiriasiamiehet löydät oman alueesi asiamiehet, joilta voit kysyä liittymiseen ja vakuutusten korottamiseen liittyvistä asioista. Ota rohkeasti yhteyttä!\nEu:n tietosuoja-asetus astuu voimaan 25.5.2018. Tähän liittyen kassan kotisivuille on lisätty jäsenten luettavaksi selvitys henkilötietojen käsittelystä Rautatieläisten Vakuutuskassa Turvassa. Kotisivuilla on luettavissa myös rekisteri- ja tietosuojaseloste. Pyydämme jäseniä tutustumaan niihin.


CNC-koneistaja, FinnPelti Oy (Sastamala) REKRYTOINTI, Alen Consulting Oy\nIlmoituksen osoite: https://tyopaikat.oikotie.fi/tyopaikka/1284915\nHaemme heille nyt kasvun myötä Sastamalaan\nFinnPellillä viihdytään! Vaihtuvuus on pientä, yritys arvostaa työntekijöitään, kahvitkin juodaan saman pöydän äärellä ja mikä mukavinta, voit jättää eväät kotiin sillä täällä tarjotaan sinulle päivittäin kahvit ja ruoat. Voit keskittyä olennaiseen eli tuottamaan laadukkaita kappaleita maailmalle. Rento ja ammattitaitoinen henkilökunta toivottaa sinut lämpimästi tervetulleeksi!\nPääset tuotantoon käyttämään mm. uutta koneistuskeskusta. Työhösi kuuluu kokonaisvaltaista koneistustyötä työstökeskuksilla, mukaan lukien ohjelmointia ja asetusten vaihtoja.\njonkin verran kokemusta ohjelmoinnista ja Fanuc-ohjausjärjestelmästä\noma-aloitteisuutta ja positiivista otetta työntekoon.\nhyvän työyhteisön, jossa pääset varmasti oppimaan uutta!\nruoka – ja kahvietu\nkoulutusedut tarpeen mukaan\navoin työkulttuuri ja mukava työporukka\nTyö on kokoaikainen päivätyö klo 7-15.30, mahdollisuus myös liukuvaan työaikaan. Työsuhde on vakituinen, pääset suoraan yrityksen kirjoille tai vuokrauksen kautta, kaikki on neuvoteltavissa. Palkkaus pohjautuu teknologiateollisuuden TES:iin, mutta on neuvoteltavissa.\nKiinnostuitko? Täytä hakemus heti tai soita itsesi haastatteluun Tampereelle! Lisätietoja antaa arkisin klo 8-16 Alen Consulting Oy:n myyntikonsultti Minna Kotilainen, p. 044 740 4501.


Omat Henkilökohtaiset Kasinopelit Online Ohjeet とは ： ねじ事典\n現在位置： HOME > ねじぺディア > Omat Henkilökohtaiset Kasinopelit Online Ohjeet\nOli kuivuus jättipotin voittajia muutaman viime viikon kasinot, että kuitenkin vie pelaajat. Jokainen sivusto on erilainen sen vuoksi usko, että sinun on vain lukea politiikkaa yhdellä verkkosivustolla kun voit varmasti tehdä täsmälleen samoja sääntöjä kaikkialla. Ergo, joku, joka haluaa vierailla kasinot online täytyy tutkia ja opiskella käsikirjat aluksi. Ottaa että mielessäsi, katsotaanpa arvioida merkittävästi ja usein huomiotta ajatellut, että saat selville tulokseen peli blackjack. Tämä koostuu periaatteista kuten jatkaa lukemista Palm kokoelma, asema, sopiva valokuva projektio, ja tutkii kämmenet. Aina nauttia hedelmäpeli verkossa, ei ole paineita naapurimaista ihmisiä, ja voit suorittaa milloin iltapäivällä tai yötä, siitä kätevästi oman talon. Jos et tunne onnekas seuraavalla kerralla nauttia tästä mutkatonta ja jännittävä valikoima online video pokeri.\nJopa rahan pelaamiseen olisi ehdotettu uhkapeli alueilla, koska niillä on halvin kodin rajojen, ja siksi osallistujia on eniten kannattava mahdollisuus, kun he arvata jopa rahan uhkapeli alueella. Samanlaisia eri veto taktiikka, molemmat menetelmät eivät ole virheetön, mutta ne antavat ihmisille strategioita suorittamaan suosikki online kasinopelejä. Siksi pysyä kasinot ei ole ikkunoita ja kaikki luotiin houkutella pelaaja jäädä pitkäksi ja laajennettu ergo investoida enemmän rahaa. Online slot on peli todennäköisyydellä jättipotti tyypit tulla keskeinen nautittavaa siitä.\nVanhentunut pelaamista yritys Sega Organisaatio on poistanut kaikki hyödyntäen heidän uusimman hyppy hain saastuneella nettipelaamisen valtameriin. Et ole yksin; Oikeastaan löydät miljoonia ympäri maailmaa, kuten te, jotka todennäköisesti etsii yli tämä sama viesti tänään. Jos olet aiemmin kotitalouksien yksin ja olet kyllästynyt teidän ajatuksia, kaikki se tarvittava loppuun on kytkin henkilökohtaisen tietokoneen, etsiä online-pokeria huonetta ja aloittaa pelaamisen. Lisäksi harkitaan ovat kertoimella gamer houkutella kortti alempaan suuri arvo? Kuitenkin kun tulos lopulta saa valvoa, että paikka, se on aikaa ja energiaa lopettaa pyörivät lähtö kiekkoa ja aloittaa pelaaminen parhaimpia kasinopelejä strategiaa.\nKuvia, jotka vain lukea tietokoneen ovat reaaliajassa, jonka kanssa ei ole olla aika lainkaan. Vastustaja voi asettaa ketään Yhdeksän tai jopa kuningas, vaikka et ole sitä, ja hän voi perua hänen AQ, esimerkkinä. Tarkoituksella kehittää erityinen maine sitten kääntämällä se on salaisuus paljon pokerin asiantuntijan käyttöä. Siitä huolimatta, ei tee sitä ottaa nokkeluutta tai tapahtumassa voisi samanlainen tärkeä tappiot sekä hyvin surullinen.\nhttp://rnopportunities.com/author/verkossapelaamiseen/ http://www.whatsloud.com/deals/author/nettipelaamisensuomessa/ http://www.memnuniyet.net/member/crapsverkossa/\nLast-modified: 2015-03-27 (金) 14:40:18 (1937d)


Westfalia vetolaitteen runkopalkki Vetolaitteen runkopalkki - MERCEDES-BENZ SPRINTER 2-t Umpikori vm. 02.95-05.06 | Rameder-vetokoukut\nTuotteen 01.04.2020 hinta ja saatavuus Kello 17:12\nWestfalia vetolaitteen runkopalkki 4-reikäinen ilman laippakuulaa - MERCEDES-BENZ SPRINTER 2-t Umpikori\nVetomassa: 3000 kg\n4-reikäinen vetolaitteen runkopalkki sopii automalliin MERCEDES-BENZ SPRINTER 2-t Umpikori . 4-reikäinen vetolaitteen runkopalkki tarjoaa erittäin monia etuja. Näin standardisoituun reikämittaan voidaan kiinnittää erilaisia laippakuulia, vetokita tai vaihtojärjestelmä. Etsit perävaunun vetolaitetta jatkuvaan perävaunukäyttöön? Tällöin Westfalian vetolaitteen runkopalkki 4-reikäisellä kuulalevyllä on juuri oikea automalliisi MERCEDES-BENZ SPRINTER 2-t Umpikori.\nTämä vetokoukku on mitoitettu suurimmalle sallitulle perävaunukuormalle 3000 kg ja aisapainolle 120 kg. Valmistaja Westfalia antaa D-arvoksi 17.82 kN. Laippakuula ei sisälly toimitukseen. Tilaa mukaan tuotenro ZB6813.\nKäy myös katsomassa kategoriaamme "Polkupyörätelineet", koska tämän automalliin MERCEDES-BENZ SPRINTER 2-t Umpikori vetokoukussa voidaan kuljettaa myös polkupyörätelinettä. Erilaisten kuulalevyjen, vetokidan ja vaihtojärjestelmän käyttö mahdollistetaan vetolaitteen runkopalkin standardisoidulla 83x56 mm reikämitalla Toimitamme tämän laatuvalmistajan Westfalia ensiasennusvarusteena käyttämän, laadukkaan vetokoukun takuulla parhaimpaan hintaan.\nTämän tuotteen mukana saat valmistajan Westfalia yksityiskohtaisen asennusohjeen. Tämä vetokoukku on suojattu korroosiolta ja ympäristövaikutuksilta erityisellä lakkapinnoituksella.\nVetokoukun jälkiasennusta koskevat valmistajan ohjeet ja määräykset voit lukea ajoneuvon käyttöohjeesta. Jos ajoneuvossasi on pysäköintitutka, sen anturit luokittelevat jossain tapauksessa 4-reikäisen vetolaitteen runkopalkin esteeksi.\nD-arvo 17,82 kN\nMercedes-Benz SPRINTER 2-t Umpikori (901, 902) 208 CDI 60kW / 82hv 04.00 - 05.06\nMercedes-Benz SPRINTER 2-t Umpikori (901, 902) 208 D 58kW / 79hv 02.95 - 04.00\nMercedes-Benz SPRINTER 2-t Umpikori (901, 902) 208 D 60kW / 82hv 10.96 - 04.00\nMercedes-Benz SPRINTER 2-t Umpikori (901, 902) 210 D 75kW / 102hv 01.97 - 04.00\nMercedes-Benz SPRINTER 2-t Umpikori (901, 902) 211 CDI 80kW / 109hv 04.00 - 05.06\nMercedes-Benz SPRINTER 2-t Umpikori (901, 902) 212 D 90kW / 122hv 02.95 - 04.00\nMercedes-Benz SPRINTER 2-t Umpikori (901, 902) 213 CDI 95kW / 129hv 04.00 - 05.06\nMercedes-Benz SPRINTER 2-t Umpikori (901, 902) 216 CDI 115kW / 156hv 04.00 - 05.06


Kohtuullisesti punaista lihaa lautasella – riski vai rikkaus? | Hyvä Terveys\n22.12.2019 klo 18:01\nPunainen liha puhuttaa ja yleensä sävy on negatiivinen. Onko lihassa mitään hyvää?\nSuositusten mukaan lihaa ja lihavalmisteita ei pitäisi käyttää viikossa puolta kiloa enempää. Määrä on laskettu kypsän lihan painosta. Tuoreen FinRavinto-tutkimuksen mukaan puoli kiloa ylittyy 79 prosentilla miehistä ja 26 prosentilla naisista. Lihansyönnin vaaroista varoittelu ei siis ainakaan vielä ole vaikuttanut varsinkaan miesten ruokavalintoihin.\nSaako lihasta luopuva jotain terveydellistä lisähyötyä suositellussa määrässä pysyttelevään verrattuna?\n–Mikään yksittäinen ruoka ei pelasta tai tuhoa ruokavaliota. Kokonaisuus ratkaisee aina, ravitsemusterapianprofessori Ursula Schwab.\nBroilerin, kalkkunan, kalan ja kasviproteiinin lähteiden tiedetään edistävän terveyttä. Aterian terveellisyys riippuu kuitenkin siitä, mitä muuta lautasella on. Kaikkia proteiinin lähteitä voi uittaa kermassa tai kookosmaidossa tai käristää liikaa.\n–Punainen lihakin on ravitsemuksellisesti ihan hyvää ruokaa, kunhan sen valmistaa terveellisellä tavalla ja käyttää välillä muitakin proteiininlähteitä.\nToisaalta monet jättävät punaisen lihan eettisistä syistä. Silloin eivät kiinnosta lihan ravitsemukselliset ominaisuudet, vaan tuotannon hiilijalanjälki tai eläinten oikeudet. Laajaan tutkimustietoon perustuvien ravitsemussuositusten mukaan lihaa voisi kuitenkin syödä viikossa useammalla aterialla – kuten kalaakin.\n–Ravitsemuksessa pitää aina muistaa kohtuus, niin myös lihan syömisessä. Kyse ei ole sen ihmeellisemmästä asiasta, toteaa\nRautaa, proteiiniaja vitamiineja\nPunaiseksi lihaksi lasketaan naudan, porsaan ja lampaan liha. Ne kaikki sisältävät raudan hyvin imeytyvää muotoa, hemirautaa. Kasvikset sisältävät rautaa nekin mutta huonommin imeytyvässä muodossa eli nonhemi-rautana.\nLihasta saa myös hyvälaatuista proteiinia, huomattavan määrän vitamiineja sekä kivennäis- ja hivenaineita. Punaisen lihan ravitsemukselliset ongelmat liittyvätkin itse lihaa enemmän siihen, missä muodossa sen syö ja miten sen valmistaa. Lihavalmisteisiin, kuten makkaroihin ja leikkeleisiin, lisätään suolaa ja ne ovat usein rasvaisia.\n–Punaisen lihan rasva ei ole terveyden kannalta riittävän pehmeää. Siksi liha kannattaisi syödä vähärasvaisena, Schwab neuvoo.\nMyös liika käristäminen synnyttää terveydelle haitallisia ja syöpää edistäviä karsinogeeneja. Niitä syntyy jo ennen kuin lihan pinta mustuu. Esimerkiksi pihviä olisi hyvä vain käyttää kuumalla pannulla ja kypsentää loppuun uunissa.\nLihan vaikutuksia vaikea tutkia\nSyöpäjärjestöt alkoivat jo kymmenen vuotta sitten suositella punaisen lihansyömisen rajoittamista puoleen kiloon viikossa, söipä lihan fileenä tai lihavalmisteina. Tutkimukset osoittivat jo silloin runsaan lihansyönnin nostavan riskiä sairastua suolistosyöpiin.\nRavitsemussuositukset perustuvat laajaan tutkimusnäyttöön, ja väestötasolla tiedetään, että suuret määrät lihaa ja lihavalmisteita altistavat terveysongelmille. Näin laajoissa tutkimuksissa ei kuitenkaan voida keskittyä ainoastaan lihan syömisen seurauksiin, vaan muutkin elintavat vaikuttavat tuloksiin.\n–Tutkimusten mukaan paljon lihaa syövät todennäköisemmin myös tupakoivat, liikkuvat vähemmän ja syövät niukemmin kasviksia verrattuna vähän lihaa syöviin, Schwab kuvailee.\nNiinpä vaikka tutkimusaineiston perusteella voidaan sanoa, että runsas punaisen lihan syöminen on yhteydessä suolistosyöpään, ei kuitenkaan voida väittää, että se suoranaisesti aiheuttaisi sitä.\n–Tieteessä viimeinen sana on yleensä pitkillä kontrolloiduilla tutkimuksilla, joihin tutkittavat valitaan satunnaisesti. Lihan syömisestä sellaisia ei voida enää tehdä. Olisi epäeettistä pyytää ketään syömään runsaasti lihaa vuosien ajan, koska se nykytietämyksen mukaan on haitallista.\nTutkimusnäyttöä liiallisen lihansyömisen haitallisuudesta on saatu paitsi väestötason tutkimuksista myös lyhytaikaisista tutkimuksista.\n–On esimerkiksi havaittu, että kahdeksan viikon runsaasti lihaa sisältäneen ruokavalion jälkeen ulosteessa on enemmän aineenvaihduntatuotteita, joiden tiedetään edistävän suolistosyöpiä, Schwab toteaa.\nAsiantuntija: Ursula Schwab, ravitsemusterapian professori, Itä-Suomen yliopisto.\nMillainen ruokavalio sopii kihtipotilaalle?\n29.6.2015 klo 8:00


Suotuisa suunta: maaliskuuta 2014\nAjatus opiskelusta kiehtoo ja pelottaa\nElinikäinen oppiminen on muuttunut teoriasta todellisuudeksi. Opiskelu ei kuulu vain nuoruusikään, vaan uutta opitaan pitkin matkaa –työpaikan järjestämissä koulutuksissa, vapaaehtoisena harrastuksena tai pätkätöiden välissä. Opiskelijat käyvät töissä, työssäkäyvät opiskelevat, työttömyysturvallakin voi opiskella… Jatkuvasta osaamisen kehittämisestä on tullut niin tavallista, että ilman opiskelua pelkää putoavansa kelkasta! Kahvipöytäkeskusteluissa ja facebook-päivityksissä kuvaillaan opiskelun iloja ja harmeja, ja levitetään näin mieliin mahdollisuutta omastakin opiskelusta. Esiin voi nousta monenlaisia kysymyksiä:\n· Vieläkö sitä oppisi?\n· Onko minulla varaa siihen?\n· Olisivatko läheiseni valmiita hyväksymään muuttuneen ajankäyttöni?\n· Auttaisiko opiskelu uudenlaisen työn alkuun?\n· Riittäisikö motivaationi alkuinnostuksesta eteenpäin?\n· Mitähän työnantajani suhtautuisi opiskeluuni?\n· Onko nyt sopiva hetki aloittaa opinnot?\n· Pääsisinkö opiskelemaan kiinnostavaa alaa?\nTyössäkäyvän vuorokauden kaikki 24 tuntia ovat jo käytössä – kuinka ihmeessä siihen vielä mahduttaisi opiskeluun menevän ajan? Kysymys on tärkeä, eikä opiskelua ehkä kannata aloittaa kaikkein kiireisimmässä elämänvaiheessa.\nKaikki tekevät osansa kotitöistä!\nTiina, 37-vuotias aikuisopiskelija kertoo, että hänelle opiskeluun käytetyt tunnit ovat henkireikä. Opiskelu on sellaista omaa aikaa, jolloin voi hyvällä omallatunnolla kehittää itseään ja käyttää kykyjään. Tiina on tinkinyt television katselusta, elokuvissa käymisestä, muista harrastuksistaan ja vastuuttanut perheenjäseniä kotitöistä. ”Alussa oli vähän kahnausta etenkin siivouksesta ja pyykinpesusta”, Tiina huokaisee. ”Olin ehkä totuttanut perheen passaukseen. Uskon, että muutos olisi ollut hyväksi ilman opiskelujanikin! Nyt se oli opintojen vuoksi välttämätöntä. Ihmeen hyvin nuo isommat koululaiset oppivat käyttämään imuria ja pesukonetta.”.\nToinen aikuisopiskelija, Mika (42 v.), valmistaa viikonloppuna ison padallisen ruokaa, ja perhe lämmittää sitä useampana iltana viikolla. ”Laitan myös joka satsista pakkaseen kerta-annoksia, joita voi hyödyntää, jos kyllästyttää. Niin tein jo nuorena opiskelijanakin. Minä olen meillä se, joka nauttii kokkaamisesta, joten otin vastuulleni ruokaostokset ja ateriat. Vaimo huolehtii lapsista ja muusta arjen pyörityksestä, jotta ehdin myös opiskella. Ylitöihin ei kyllä enää liikene aikaa!”, kertoo Mika heidän ratkaisuistaan.\nLue lisää opiskelun ja työn yhdistämiseen liittyvistä käytännön kysymyksistä blogista toukokuussa!\nLähettänyt TE-puhelinpalveluiden ohjausväki klo 8.16 Ei kommentteja:\nTunnisteet: aikuiskoulutus, muutos, selviytyminen, vaihtoehdot, valinnat\nElävät kasvit kasvavat luontaisesti siihen suuntaan missä niiden on hyvä olla: missä on valoa, ravintoa, missä elämälle tärkeimmät asiat ovat hyvin. Siemen ei idä kalliolla, mieluiten se kasvaa siellä missä toisiakin kasveja kasvaa. Kasvit voivat kasvaa yhdessä siten että hyödyntävät ja edistävät toistensa kasvua. Toiset kasvit viihtyvät happamassa, toiset kalkitussa maassa, valossa tai varjossa. Eikö näin ole ammattialoille tai tehtäviin hakeutuessakin? Että olisi tarpeen kuunnella biokemiaa, intuitiota, omaa hyvinvointiaan? Kasvit eivät voi kokeilla eri ympäristöjä, ne tipahtavat sinne minne sattuman tuulet kuljettavat. Eläimillä ei ole ehkä tietoa muista mahdollisista ympäristöistä. Mutta me voimme valita ja kokeilla, myös harkiten sitä mikä ei ensivaikutelman perusteella innosta mutta harkiten vaikuttaa riittävän kunnolliselta ja kokeilemisen arvoiselta.\nIsälläni oli tapa sanoa ammatinvalinta-asioita pohtiessani että työstä voi oppia tykkäämään, melko lailla kaikista. Kyllä näinkin. Luokanopettajakorkeakoulussa 60-luvulla opiskelijatoverien kanssa olivat puhuneet että jos ei muualta saa töitä niin ainakin Sevettijärveltä. Niin, mahdollista on tehdä rohkeitakin siirtoja esimerkiksi paikkakuntien suhteen. Mutta mikä on oma tieni ja ketä kuuntelen ja mitä otan huomioon valintoja tehdessäni? Valintoja voi suunnitella. Toisaalta sattumallakin ja eräänlaisella johdatuksella on taipumus ohjata meitä päätöksentekotilanteisiin, joissa sitten vaan päätämme jotakin. Aika näyttää oliko se oikea suunta ojentaa lehtiä ja oksia kasvamaan vai pitäisikö kumminkin suunnata toiseen suuntaan missä ei tuule niin paljon? Kaunis puu ojentaa lehviään moneen suuntaan ja silti kasvu etenee ylöspäin valoa kohti. Juuret ja runko säilyttävät puun tasapainoisena ja kasvu on mahdollista.


Eväsretkellä Anjan puistossa - Starbox Eväsretkellä Anjan puistossa\n21.6.2018 klo 13:23 Anne-Mari Tilaa blogi\nEväät reppuun, lapset takapenkille ja mummi herkkuineen matkan varrelta mukaan - siinä tiivistettynä meidän keskiviikkoisen ex-tempore kesälomareissun askelmerkit. Kohteeksi Anjan puisto ja matkalukemiseksi koirarotujen pikkujättiläinen. Toiset suunnittelevat ja valmistelevat, me menemme sinne, minne nenä kulloinkin näyttää.\nKoska idean ja kotoalähdön välillä oli kuitenkin rapiat puoli tuntia, ehdimme lasten kanssa panostaa myös eväisiin. Sen suurempiin kohotteluleivonnaisiin ei nyt aika riittänyt, mutta jääkaappia penkaisemalla löysimme mukavat ainekset pitkiin coctailtikkuihin: lihapullia, rypäleitä, juustoa, kurkkua ja luumutomaatteja. Nakkia ei löytynyt sen enempää omasta kuin naapurinkaan jääkaapista, joten näissä tikuissa ei ole sitä nakkia :)\nCoctailtikkujen valmistus hoitui käden käänteessä, olihan minulla käytössä maan mainioimmat apuvoimat. Pieni päänraapimisen hetki oli siinä vaiheessa, kun piti löytää sopiva säilytysastia pitkille grillitikuille. Hetken leivontakaappia pengottuani oivalsin, että pitkulainen leipävuoka on tarkoitukseensa mitä osuvin - vai mitä olet mieltä?\nJa sitten mummi kyytiin ja pienen punaisen keula kohti Anttolaa. Olemme käyneet kerran aikaisemminkin Anjan puistossa, viisi vuotta sitten, ja tuon tuttavaperheen kanssa taitetun reissun kohokohta oli valtavan suuri sika, joka olla möllötti karsinassaan. Saapa nähdä, mitä nyt löytyy :)\nKuvien kautta kohteeseen. Anjan puistossa ei ole mitään opastusta/opasteita, joten kuvatkaan tuskin tekstejä kaipaavat. Sukelletaan siis suorin vartaloin ja sopivasti kerien vehreään puistoon :)\nRetkipäivämme paras osuus eli eväiden syönti :)\nPoistullessa lipaisimme jäätelöt Kirkonvarkauden kioskilla.\nEttä sellainen retkipäivä meillä. Mitenkä teillä?\nSitten ei muuta kun iloista juhannuksenodotusta ja paljon kärsivällistä mieltä mukaan marketteihin. Tänään ostoskärryt kolisevat ja lapsia saa napata turvaan niiden stressaantuneiden juhannuksenviettäjien tieltä, joille juhlajärjestelyt ovat "niin maan perkeleen iloinen asia". Juu, sinne kaaokseen mekin olemme suuntaamassa, tosin ilman kiirettä ja kouhkaamista. Ensin on kuitenkin vilkaistava Suurmarkkinat, ihan vain urheiluhengessä.\nKesälomaterveisin Mikkelin kotiseutumatkailijat :)


Ehrensvärdinpolku - kattaus kaikille aisteille | Pikkukaupunki\nSyö silmilläsi, ahnehdi korvillasi ja anna sielun levätä. Kaupan päällisinä raitista ilmaa ja aimo annos paikallishistoriaa.\nEhrensvärdinpolkua kulkevalle avautuu tuon tuosta mieltä kiehtovia näkymiä. Joku näkee yhtenevyyttä tanskalaiseen lehtometsään, toisen haarautuvat polut vievät Elsa Beskowin satujen maailmaan. Vehreys ja vesi ovat polulla läsnä niin metsän siimeksessä kuin linnoitusten puistoissakin.\nHidas eteneminen ja pysähtely sallittu!\nKevään korvilla Ehrensvärdinpolulla alkavat linnunlaulun juhlaviikot. Avauskokoonpanossa musisoivat muiden muassa mustarastaat, punarinnat ja peipot. Festareiden edetessä joukkoon liittyy satakieli, ja haluavatpa käki ja tikkakin osallistua tavallaan. Kesän seestyessä äänimaailma vaimenee: vain sepelkyyhkyt ja helmipöllö jatkavat varovaista huhuiluaan. Ohjelmisto huipentuu syyskesän helteillä sirkkojen siritykseen.\nPuhelin siis äänettömälle!\nMiltä Ehrensvärdinpolku tuoksuu? Tuomenkukilta, kielolta, kuusen kerkiltä, sammalelta, metsämansikalta, mesiangervolta, villivadelmalta ja vastaniitetyltä heinikolta ripauksella raikasta merituulta.\nVilliyrteistä innostunut löytää Ehrensvärdinpolulta monenmoista maisteltavaa. Tavalliselle tallaajallekin on mutusteltavaa tarjolla, vaikkei tohtisi litulaukkaa pureskellakaan. Polun varrella kasvaa ahomansikoita, mustikoita, metsävadelmia ja puolukoita.\nReitillä on myös oiva mahdollisuus tutustuttaa jälkikasvu marjoihin, joita on syytä välttää. Näistä myrkyllisimpiä ovat kielon marjat, oravanmarjat ja mustakonnanmarja.\nHaluatko tietää, miltä 250 vuotta vanha kivimuuri tuntuu? Entä miten pehmeää on kerrossammal, kuinka sileä on kelohongan pinta ja miltä kallioimarteen itiöpesäkkeet tuntuvat sormenpäissä?\nVastaukset Ehrensvärdin polulla, reitillä, jonka kartan löydät Karttuhuoneenkadun päästä urheilupaviljongilta tai kaupungin sivuilta osoitteesta loviisa.fi\nTeksti ja kuvat Anna Palasmaa\nKesä Retkeily Pikkukaupunki


Eurooppa-liigan ottelu toi Suomeen poliiseja ympäri maata – Katso kuvasarja jalkapallofaneista ja poliisin turvatoimenpiteistä - Savon Sanomat\nSavo 02.08.2019 11:01\nEurooppa-liigan ottelu toi Suomeen poliiseja ympäri maata – Katso kuvasarja jalkapallofaneista ja poliisin turvatoimenpiteistä\nLegian fanit kiipesivät katsomonosansa katolle, josta näkikin hyvin pelin. Kuva: Henri Salonen\nOttelun turvallsuuden takasi suuri poliisien joukko. Kuva: Henri Salonen\nKatsomoon ei päässyt livahtamaan ilman turvatarkastusta. Kuva: Henri Salonen\nLegian fanit eristettiin ottelussa omaan aitaukseensa. Kuva: Paula Pohjamo\nLegian fani kiipesi aitaa vasten ja huudatti kannattajia. Kuva: Henri Salonen\nRauta-aita ja verkot erottivat KuPSin ja Legian kannattajat toisistaan. Legian kannattajat istuvat katolla. Kuva: Henri Salonen\nKuPSin kannattajia seuraamassa peliä Legian kannattajien vieressä. Kuva: Henri Salonen\nLegian kannattajat ohjattiin sisään omasta portista vain heille varattuun osaan katsomoa. Kuva: Henri Salonen\nPoliisi oli varustautunut tapahtumaan myös paineilma-aseella. Kuva: Henri Salonen\nEurooppa-liigan peli sujui torstaina rauhallisesti Kuopiossa, Itä-Suomen poliisi tiedottaa.\nPoliisin mukaan molempien joukkueiden kannattajat kannustivat joukkueitaan kovaäänisesti, mutta asiallisesti. Ottelun jälkeen vierasjoukkueen kannattajat poistuivat Kuopion keskustaan ja lähtivät tahoilleen.\nOttelussa tai sen jälkeen ei Itä-Suomen poliisilaitoksen komisaario Jyrki Koskisen mukaan ilmennyt järjestyshäiriöitä.\nOttelussa puolalaisen jalkapallojoukkue Legian faneille oli aidattu kentän pohjoispäädystä oma noin 150 katsojan alueensa. Katsomoon mennessä faneille tehtiin turvatarkastus.\nLisäksi KuPS Oy:n toimitusjohtaja Jarmo Heiskanen kertoi aiemmin, että fanien lista käytiin etukäteen läpi, jotta Kuopion otteluun ei pääsisi "mustalla listalla olevia katsojia".\nLegian kannattajat ohjattiin sisään omasta portista vain heille varattuun osaan katsomoa. Ottelussa Legian ja Kupsin fanien alueet olivat vierekkäin.\nMyös poliisi tiedotti etukäteen turvaansa osaltaan ottelun turvallisuutta. Koskinen kertoo, että ottelussa oli paikalla poliisiyksiköitä ympäri Suomea. Hän ei kuitenkaan osaa arvioida poliisien kokonaismäärää. Poliisi valvoi ottelua myös poliisikoirien ja ilmassa liikkuvan dronen.\nSavon Sanomien paikalla ollut toimittaja kertoo, että Legian fanit joutuivat vielä ottelun jälkeen jäämään omalle alueellaan 15 minuuttia.\nYlen mukaan Legian fanit pidettiin aitauksessa vielä ottelun jälkeen, koska heidän ei haluttu kohtaavan Kupsin fanien kanssa. Yle kertoo, että Legian fanit yrittivät avata alueen porttia omin päin, minkä vuoksi poliisi siirtyi nopeasti portin eteen.\nTunnelmaa riitti lehtereillä – turvallisuuspäällikön mielestä tapahtuma meni "vähän liiankin hyvin"